Nova agresivna strategija SAD: Kako će da deluje Vašington ako neće rušiti režime - Sputnjik Srbija\nNova agresivna strategija SAD: Kako će da deluje Vašington ako neće rušiti režime\n22:30 04.03.2021 Preuzmite kraći link\nIzjava američkog državnog sekretara Entonija Blinkena da Vašington više neće rušiti režime i nametati demokratiju silom zapravo predstavlja najavu nove, agresivne strategije SAD u promociji demokratije bez formalnog rušenja režima. Stvari se menjaju da bi ostale iste i toj retorici ne treba verovati.\nTako politikolog Srđa Trifković za Sputnjik komentariše reči američkog državnog sekretara koji najavljuje zaokret u spoljnoj politici SAD. Ipak, naš sagovornik ne veruje u Blinkenove najave i smatra da je sada u Beloj kući najintervencionističkija administracija od Bila Klintona.\nPodsećamo, Blinken je u televizijskom obraćanju naglasio da sadašnje američko rukovodstvo neće prestati da podržava demokratiju.\n„Nećemo je nametati kroz skupe vojne operacije niti silom obarati autoritarne režime. Probali smo u prošlosti takvu taktiku i, koliko god da smo imali dobre namere, to nije dalo rezultate“, rekao je državni sekretar.\nPo njegovim rečima, Vašington će „to činiti drugačije“ – sopstvenim primerom i podsticanjem na reforme i demokratiju.\nStrategija SAD: Stvari se menjaju da bi ostale iste\nSa stanovišta američkih strateških interesa ne može se reći da njihova praksa rušenja režima nije donela dividende, naglašava Trifković.\n„Kao što smo videli na Majdanu u zimu 2013/14, oni su bezočnim rušenjem legalnog i legitimnog Janukovičevog režima sebi obezbedili strateške koristi, koje su Rusiji donele glavobolje“, kaže Trifković i podseća na Bajdenove i Blinkenove izjave od pre dva meseca, da je Krim deo Ukrajine, što pokazuje da normalizacija odnosa između Moskve i Vašingtona, sa stanovišta SAD nije moguća.\nNova američka administracija je prošlonedeljnim bombardovanjem Sirije pokazala da se nije odrekla vojnog intervencionizma, a takođe je nametnula nove sankcije Rusiji zbog navodnog trovanja ruskog opozicionog blogera Alekseja Navaljnog. Ova dva primera dovoljno govore, prema Trifkovićevim rečima, o hipokriziji administracije Džoa Bajdena.\nU slučaju bombardovanja Sirije, Bajden se pozvao na Povelju UN i njen Član 5, ali mu ne pada na pamet da izađe pred Savet bezbednosti, što je prema pomenutom članu obavezan. Sa druge strane, Vašington ne uvodi sankcije saudijskom princu Muhamedu bin Salmanu, iako su američke službe dokazale da je on naredbodavac ubistva novinara Džamala Kašogija, dok se zbog nedokazanog pokušaja ubistva Navaljnog Rusiji uvode sankcije i sprovodi se „hitlerizacija“ Putina. Ova dva primera dovoljna su da pokažu da se stvari menjaju samo da bi ostale iste.\nVojnog intervencionizma SAD će biti, samo pod drugačijim izgovorima\nBlinkenova izjava navodi na pomisao da će Amerika dosadašnje metode koje je koristila za obaranje režima koristiti umerenije, smatra Aleksandar Gajić iz Instituta za evropske studije. Dosadašnji metodi koji su korišćeni kroz obojene revolucije i otvorene vojne intervencije, ne samo da su pokazali preskupim, već su i režimi na udaru američke politike savladali metodologiju suprotstavljanja.\n„Radi se o umerenom samokritičkom stavu koji, pre svega, odustaje od vojnog intervencionizma, odnosno nasilnog „uvođenja demokratije“ direktnim vojnim intervencijama, od politike Džordža Buša mlađeg i neokonzervativaca. Od nje je u izvesnoj meri već odustao Obama“, smatra Gajić.\nNapominjući da Blinkenova izjava nije dovoljno eksplicitna i iznijansirana kako bi se precizno tvrdilo šta američki državni sekretar tačno misli, naš sagovornik je mišljenja da Vašington smatra da treba odustati od nasilnih intervencija u kojima bi Amerika okupirala neku zemlju i uvodila demokratiju, kao i da bi, u slučaju obojenih revolucija trebalo promeniti metodologiju rada jer države su do sada već razvile efikasne odgovore na takve vrste izazova.\n„To bi morali da rade suptilnije, diskretnije i manje otvoreno, bez posrednika. Da podržavaju pokrete u određenim državama, koji su im ideološki ili geopolitički nastrojeni, ali da to ne rade na već razrađen način zato što je matrica po kojoj je to rađeno već svima poznata“, kaže Gajić.\nBlinkenova izjava ne znači da vojnog intervencionizma Amerike sa nekim drugim ciljevima neće biti – međutim, to će se raditi pod drugim izgovorima, kao što su zaštita geopolitičkih interesa ili borba protiv terorizma – što pokazuje i poslednja akcija bombardovanja Sirije, zaključuje Gajić.\nZaharova: Rusija poziva SAD da na delima odustanu od mešanja u poslove drugih zemalja\nobojene revolucije, vojne intervencije, SAD


Šta je Bela kuća saopštila posle posete Lavrova - 11.12.2019, Sputnik Srbija\nTokom sastanka sa šefom ruske diplomatije Sergejom Lavrovom američki predsednik Donald Tramp upozorio je Moskvu da ne pokušava da se meša u izbore u SAD i... 11.12.2019, Sputnik Srbija\n08:30 11.12.2019 (Osveženo: 09:23 11.12.2019)\nTokom sastanka sa šefom ruske diplomatije Sergejom Lavrovom američki predsednik Donald Tramp upozorio je Moskvu da ne pokušava da se meša u izbore u SAD i pozvao ju je da reši sukob sa Ukrajinom, saopštila je Bela kuća.\nSa Lavrovom je razgovarao i američki državni sekretar Majk Pompeo, koji je poručio da je „neprihvatljivo“ bilo koje strano mešanje u američke izbore i poručio Rusiji i drugim zemljama da će Trampova administracija zaštititi integritet glasanja.\nPompeo je na konferenciji za novinare sa Lavrovom, s kojim je u Stejt departmentu razgovarao o kontroli naoružanja, Ukrajini, Siriji i Venecueli, naglasio da će Trampova administracija sprečiti mešanje u izbore.\n„Jasno sam stavio do znanja da je to neprihvatljivo i jasno sam Rusiji izneo naša očekivanja. Trampova administracija će uvek raditi da zaštiti integritet naših izbora“, naglasio je Pompeo.\nUoči susreta sa Trampom u Beloj kući Lavrov je ponovo odbacio optužbe da se Rusija mešala u američke predsedničke izbore 2016. godine.\nLavrov je u Vašington doputovao posle posete Parizu, gde su se u ponedeljak sastali ruski i ukrajinski predsednik Vladimir Putin i Vladimir Zelenski, uz lidere Francuske i Nemačke.


Suđenje Trampu odloženo za februar - Volim Podgoricu\nPočetna/NOVOSTI/Suđenje Trampu odloženo za februar\nSuđenje Trampu odloženo za februar\nLideri demokrata i republikanaca u američkom Senatu saglasili su se da odlože suđenje o opozivu bivšeg predsjednika SAD Donalda Trampa za dvije nedjelje, što bi gornjem domu Kongresa dalo više vremena da se usredsrijedi na agendu predsjednika Džoa Bajdena i potvrdu kandidata za njegov kabinet.\nKako prenosi danas Glas Amerike Lider demokratske većine u Senatu, Čak Šumer rekao je da će suđenje početi tokom druge nedelje februara, što je pozdravio republikanski lider Mič Mekonel, javlja Beta.\nKako je ranije najavljeno, Predstavnički dom trebalo bi formalno da proslijedi optužnicu Senatu u ponedjeljak, što bi obično označilo početak suđenja.\nMeđutim, Šumer je naveo će novi vremenski okvir omogućiti Senatu da preduzme brzu akciju u pogledu ključnih članova novog kabineta i drugih pitanja, što će članovima Predstavničkog doma koji će izneti argumente protiv bivšeg predsjednika, kao i Trampovom pravnom timu, dati više vremena da se pripreme za suđenje.\n“Tokom tog perioda, Senat će nastaviti da obavlja ostale dužnosti, kao što je razmatranje kandidata za kabinet i zakonskog predloga o pomoći milionima Amerikanaca koji pate tokom ove pandemije”, rekao je Šumer.\nDonald Tramp odlaganje suđenje\nIJZ: U CG nije registrovan NITI JEDAN slučaj sezonskog gripa


Poslovni administrator - Srednja škola MC Vision\nObrazovni profil Poslovni administrator pogodan je za učenike koji žele da svoju karijeru grade u oblasti administracije. Kroz školovanje za profesiju poslovnog administratora, učenici stiču kvalitetna i sveobuhvatna znanja iz oblasti ekonomije, prava, menadžmenta, poznavanja tehnika i metoda administrativnog praćenja poslovnih funkcija, kao i svih oblika komunikacije i korespodencije. Takođe, učenici stiču i opšta znanja koja se tiču poznavanja stranih jezika, rada na računaru, poslovnog bontona.\nBudući poslovni administratori Srednje škole MC Vision znanje će sticati od eminentnih stručnjaka sa bogatim iskustvom, kao i od renomiranih profesora Pravnog fakulteta za privredu i pravosuđe i Fakulteta za ekonomiju i inženjerski menadžment. Na ovaj način, poslovni administratori, kao najvažniji resurs svake kompanije, biće potpuno spremni da efikasno odgovore na sve zadatke i probleme sa kojima će se susresti na putu razvoja svoje karijere.\nSmer Poslovni administrator mogu upisati i sportisti kojima je namenjen poseban program prilagođen njihovim obavezama.\nSvi učenici naše škole mogu da se upišu kako na državne, tako i na privatne fakultete. Za učenike Srednje škole MC Vision obezbeđeni su posebni uslovi upisa na fakultete u okviru Univerziteta Privredna akademija. Učenici su nakon završenog obrazovnog profila Poslovni administrator u potpunosti spemni da se suoče sa svim izazovima koje nosi nastavak obrazovanja na odabranom fakultetu, kao i građenje karijere u oblasti administrativno-pravnih poslova.


Sportske.net - Zvezda izrešetala Sasari\nZvezda izrešetala Sasari\nKošarkaši Crvene zvezde zabeležili su i treću pobedu u Evrokupu. Crveno–beli imali sjajno šutersko veče, sjajnog Rakočevića i pobedili Sasari 116:104 (31:33, 26:21 33:24, 26:26).\nPred oko 6500 gledalaca i sjanoj atmosferi koju su priredile „Delije“ u „Pioniru“, Zvezda savladala italijanski Dinamo Sasari 116:104 i ostvarila treću pobedu iz isto toliko mečeva u Evrokupu. Gostima nije pomogla ni činjenica da su ubacili 18 trojki, presudila dominacija Zvezde u reketu.\nVukoičić je krenuo sa petorkom Nelson, Rakočević, Skot, Subotić, Katić.\nPrvi period karakteriše ogroman broj koševa, kao i slabe odbrane obe ekipe. Polovinom prve četvrtine Zvezda je imala šest poena viška, ali gosti ipak dobijaju ovaj deo igre 33:31 usled početničkog faula Radivojevića prilikom šuta za trojku na manje od sekunde do kraja.\nDrugu četvrtinu Zvezda otvara serijom 8:0, ali se Italijani brzo vraćanju u egal poravnanjem. Braun i Rakočević su stigli do dvocifrenog učinka i najzaslužniji su što crveno-beli na veliki odmor ipak idu sa prednošću (57:54).\nPočetak treće četvrtine protekao je u igri koš za koš, ali zahvaljujući Rakočeviću sredinom ovog perioda Zvezda odlazi na maksimalnih +8. Trojkom Lazića crveno-beli ostvaruju i prvu dvocifrenu prednost (82-71) na nešto manje od tri minuta do kraja trećeg dela igre. U poslednjih deset minuta Zvezda ulazi sa prednošću 90:78. Nelson je pogodio spektakulanu trojku sa preko pola terena, ali nažalost po isteku vremena.\nU poslednjem periodu Italijani pokušavaju trojkama da se vrate u meč, ali Zvezda odgovara istom merom, Cvetković vezuje dve trojke. Crveno beli tako stižu do stotke na sedam minuta do kraja. Do kraja Zvezda sigurno privodi meč kraju i dobija 116:104.\nNajzaslužniji za pobedu bili su kapiten Rakočević sa 28 i Braun sa 22 poena , kod gostiju najefikasniji Butsi Tornton sa 33 poena uz čak sedam ubačenih trojki.


Mario Monti predstavlja novu vladu - Klix.ba\nMario Monti predstavlja novu vladu\nMandatar za sastav nove vlade Italije Mario Monti predstavit će danas članove novog kabineta i finansijski plan vlade, poslije dva dana razgovora sa političkim, poslovnim i sindikalnim liderima zemlje.\nIz kabineta predsjednika Italije Giorgia Napolitana saopćeno je da će Monti danas obavijestiti predsjednika da može da formira novu vladu, prenio je Reuters.\nMonti se jučer sastao s liderima najvećih političkih partija u namjeri da osigura podršku za formiranje kabineta koji bi imao parlamentarnu podršku i vodio treću po veličini ekonomiju eurozone ka prevazilaženju dužničke krize.\nPodrška Demokratske partije i partije "Narod slobode" bivšeg premijera Silvija Berlusconija je ključna uoči glasanja o povjerenju novoj vladi, koje bi moglo da bude održano ove nedjelje.\nMonti je jučer razgovarao s predsjednikom Demokratske partije Pjerluigijem Bersanijem i sekretarom Berluskonijeve partije Angelinom Alfanom.\nItalijanski predsjednik Napolitano imenovao je u nedjelju Montija (68), profesora ekonomije i bivšeg evropskog komesara za konkurentnost, za mandatara, poslije ostavke premijera Silvija Berlusconija, podsjeća Tanjug.


eKapija | Gradnja MHE u Srbiji i dalje priča bez mnogo rezultata - Novi katastar 2019. donosi izmenjeni spisak potencijalnih lokacija\nIzvor: eKapija | Utorak, 07.11.2017.| 15:38\nGradnja MHE u Srbiji i dalje priča bez mnogo rezultata - Novi katastar 2019. donosi izmenjeni spisak potencijalnih lokacija\nSrbija bi u februaru 2019. godine trebalo da dobije novi katastar malih hidroelektrana, koji će obuhvatiti sve potencijalne lokacije za njihovu gradnju na teritoriji čitave zemlje. On će u "penziju" poslati aktuelni dokument iz 1987, sa 856 potencijalnih lokacija, a koliko će ih biti u novom, zasada nije poznato. Ono što se zna je da u Srbiji trenutno ima nešto više od 80 MHE, te stari katastar za trideset godina postojanja, nije mnogo odgovorio zadatku zbog koga je sačinjen.\nPodsetimo, još tokom 2013. je izdato obaveštenje za izgradnju 317 MHE na slobodnim lokacijama koje su bile određene na osnovu prostornih planova jedinica lokalnih samouprava. Neke od tih lokacija nalazile su se i u pomenutom katastru, a potencijalne investicije su procenjene na više od 500 mil EUR. Država se tada "pohvalila" sa čak 1.380 ponuda investitora, a tadašnja ministarka energetike Zorana Mihajlović je kao rok za izgradnju većine elektrana postavila 2015. godinu. Ipak, do te 2015. godine nijedna od pomenutih lokacija nije realizovana. Ni do danas se situacija, očigledno, nije promenila.\nDirektan odgovor na pitanje - koliko je od ponuđenih lokacija u međuvremenu do danas realizovano, i posle nekoliko meseci čekanja, od Ministarstva energetike nismo dobili.\nPrema rečima aktuelnog pomoćnika ministra rudarstva i energetike Miloša Banjca, na osnovu obaveštenja o lokacijama, tada su potpisani neobavezujući memorandumi o razumevanju sa potencijalnim investitorima za izgradnju 317 MHE, "ali investitori koji su se bili zainteresovali za određene lokacije, nisu uradili ni osnovne provere lokacije pre prijave, pa se dešavalo da su nailazili na nepredviđene okolnosti".\n- Rešavanje imovinsko-pravnih odnosa pokazalo se za veliki broj investitora kao nerešiv problem - objašnjava za eKapiju Miloš Banjac.\neKapija je tada objavila kompletan spisak potеncijalnih invеstitora, sa lokacijama za koje su se prijavili, kao i konačnu listu invеstitora kojе jе Komisija prеdložila za potpisivanjе Trojnog mеmoranduma o razumеvanju i na kojoj se našlo ukupno 213 od ponuđenih 317 lokacija. Kako je naš portal tada pisao, za 65 lokacija nijе bilo prijavljеnih, podnеto jе 9 prijava za lokacijе kojе nisu bilе na spisku, a 39 lokacija jе izuzеto sa spiska.\nNovi katastar, čiju je izradu početkom ove godine pokrenulo Ministarstvo rudarstva i energetike (MRE), mogao bi da obuhvati i ove lokacije.\nPrema informacijama koje smo dobili u jednoj opštini, ministarstvo je uputilo lokalnim samoupravama zahtev za dostavljanje podataka o potencijalnim lokacijama, kako bi se odabrale one koje će činiti budući katastar, te je na opštinama sada da tražene podatke i dostave.\nNakon javne nabavke, odlučeno je da će budući katastar izraditi konzorcijum koji čine kompanije EPTISA Spain, Bernard Ingenieure ZT GmbH i Eptisa Southeast Europe. Sa njima je potpisan ugovor u vrednosti od 1,4 mil EUR, saznaje eKapija u nadležnom ministarstvu. Izrada novog katastra MHE se finansira kroz pretpristupne fondove u visini od 90%, dok su ostatak sredstva iz državnog budžeta. Realizacija projekta počela je u februaru ove godine, a prema dinamici aktivnosti, rok za izradu tog dokumenta je dve godine. To znači da bi novi katastar trebalo da bude završen do februara 2019.\nBudući katastar malih hidroelektrana trebalo bi da bude obavezujuća stručna podloga za izradu planskih dokumenata, u pogledu predviđanja potencijalnih lokacija za izgradnju malih hidroelektrana, objašnjava za eKapiju Miloš Banjac.\n- Taj dokument bi trebalo da posluži i kao osnova za izradu podzakonskih akata u oblasti izdavanja energetskih dozvola, radi pouzdane ocene planiranih projekata elektrana, sa stanovišta iskoristivosti hidroenergetskog potencijala - kaže Banjac.\nKada bude izrađen, novi katastar u "penziju" će poslati aktuelni dokument sačinjen 1987. godine. Ovaj tridesetogodišnjak, sa 856 potencijalnih lokacija za izgradnju MHE ukupne snage 450 MW, sa proizvodnjom od 1.590 GWh/god, tokom svoje karijere nije mnogo poslužio svrsi.\nPre nekoliko godina preduzeće Srbijavode proveravalo je oko 600 lokacija iz ovog dokumenta i pokazalo se da se barem petina nalazi - na suvom?! Samo oko 60 mesta pogodno je za izgradnju brana na malim vodotokovima, a ostatak se nalazi usred nacionalnih parkova ili je pak u vlasništvu građana koji nisu želeli da prodaju imovinu ili su za nju tražili visoke sume.\nBudući da se hidrologija vodnih tokova proteklih godina značajno promenila, novi katastar trebalo bi da reši ovu situaciju.\n- U izradu novog katastra su uklјučene sve relevantne institucije, tako da će podaci prezentovani u njemu biti ažurirani i pouzdaniji. Kao rezultat, dobićemo broj potencijalnih lokacija - kaže naš sagovornik.\nI Srbijavode imaju svoj "katastar" MHE\nPrema Registru povlašćenih proizvođača električne energije, u Srbiji su do sada izgrađene MHE na 82 lokacije, odnosno elektrane instalisane snage oko 40 MW. Samo od početka 2017. izgrađeno je 13 elektrana ukupne instalisane snage 6,8 MW.\nJavno vodoprivredno preduzeće Srbijavode ima sopstvenu evidenciju MHE i izdatih vodnih akata. Prema tom dokumentu iz septembra ove godine, u našoj zemlji je za više od 600 lokacija izdato nekoliko vrsta vodnih akata - mišljenje za uslov, vodni uslov, vodna saglasnost, vodna dozvola...\nKako nam objašnjavaju u ovom preduzeću, do izmena Zakona o planiranju i izgradnji iz 2014, kao i izmena Zakona o vodama iz decembra 2016, mišljenja, vodni uslovi i vodna saglasnost izdavali su se u postupku izrade projektne dokumentacije, dok je vodna dozvola izdavana za sve izgrađene MHE. Njom se određuju uslovi, način i obim zahvatanja vode za proizvodnju električne energije.\n- Posle izmena Zakona o planiranju i izgradnji ukinuta je vodna saglasnost, a vodna dozvola više nije uslov za izdavanje upotrebne dozvole, tako da JVP Srbijavode vodi evidenciju izdatih vodnih dozvola samo zbog obračuna naknada za korišćenje vodnog zemljišta - kaže za eKapiju Veljko Dimitrijević, pomoćnik direktora za tehnička pitanja JVP Srbijavode.\nPrema ovoj evidenciji, do juna 2017. godine izdate su vodne dozvole za 54 male hidroelektrane, ukupne instalisane snage 34 MW, sa procenjenom godišnjom proizvodnjom od oko 152 GWh.\nKako objašnjava naš sagovorik, neke od lokacija iz njihove evidencije se poklapaju sa katastrom iz 1987, a hoće li ih novi dokument uključiti, zasada nije poznato.\nEkološki aspekt naspram dobiti\nProfesorka Građevinskog fakulteta u Beogradu Tina Dašić, smatra da je izrada Novog katastra MHE u Srbiji dobra vest, ali da u procesu mora da se sagleda ekološki aspekt.\n- Mnogo ozbiljnije moraju da se analiziraju aspekti uklapanja MHE u životnu sredinu, odnosno u ekološko i socijalno okruženje. Bojim se da su neke ekološke štete već učinjene, tako da je izrada novog katastra prilika da se svi aspekti izgradnje i uklapanja MHE u okruženje detaljnije sagledaju, kako bi se izbegla izgradnja onih koje narušavaju okruženje, i to često za veoma male energetske dobiti - kaže za eKapiju Dašić.\nI u Srbijavodama su saglasni da postoje velike rezerve u pogledu ekološke prihvatljivosti ovog projekta, jer izgradnja hidroelektrana dovodi u pitanje realizaciju strategije upravljanja vodama i zaštite životne sredine.\nValja podsetiti da je Srbija u obavezi da do 2020. proizvodi 27% struje iz obnovljivih izvora.\nBernard Ingenieure ZT GmbH Austria\nkatastar malih hidrocentrala\nhidrologija vodnih tokova\nevidencija MHE i izdatih vodnih akata\nvodni akti u Srbiji\nvodne dozvole u Srbiji\nvodni uslovi u Srbiji


Prezentacije i u selima okruga - Dnevni list Danas\nPočetna » Novo » Ekonomija » Prezentacije i u selima okruga\nJapanska kompanija "Jazaki" traži još hiljadu radnika\nPrezentacije i u selima okruga\n* Zaposlenima je obezbeđen prevoz do fabrike i usluga kantine, a planira se i otvaranje ambulante\nJapanska kompanija „Jazaki“ investirala je 25 miliona evra u fabriku elektronskih komponenti za kamione u Šapcu.\n0Piše: D. E. 19. decembra 2017. 16.00\nDo sada je zaposleno 620 radnika, ali je ambiciozni plan da se za sedam meseci zaposli još hiljadu.\nKako bi građane upoznali sa kompanijom i uslovima rada organizovaće se predstavljanje kompanija u mesnim zajednicama Mačvanskog okruga. Tom prilikom svi zainteresovani moći će da se prijave za posao. Kutije za prijave ostaće u mesnim zajednicama, a zainteresovani mogu da se jave telefonom na broj 015/719 52 41, ili na mejl poslovi@yazaki-europe.com.\n– Napravili smo plan u kojem ćemo kroz direktne posete mesnim zajednicama napraviti direktnu prezentaciju kompanije „Jazaki“. Objasnićemo ko smo, šta smo, kakvi su uslovi rada, i potražiti praktičan način da prezentujući fabriku dođemo do zainteresovanih da rade zajedno sa nama, kaže Željko Cvijan, direktor fabrike u Šapcu.\nVeć u četvrtak u nedeljnicima „Glas Podrinja“ i „Podrinske“ objavljen je letak sa pozivom na prezentaciju u pet mesnih zajednica, a takođe se u elektronskim medijima redovno oglašavaju pozivi za posao, što je retkost u Srbiji. Inače, porodična kompanija „Jazaki“ posluje u 45 zemalja sveta i zapošljava 290.000 radnika. Zaposlenima u Šapcu obezbeđen je prevoz do fabrike i usluga kantine uz izbor obroka. Planira se i otvaranje ambulante unutar pogona. Zaposlenima je uz trening i razvoj omogućeno napredovanje, a postoji i novčana stimulacija.\nZa protekle tri godine u Šapcu je zaposleno više od tri hiljade radnika, i prvi put posle dužeg vremen broj nezaposlenih manji je od deset hiljada. Poseban značaj ima industrijska zona na 600 hektara, najveća u Srbiji, sa mogućnošću poslovanja u režimu slobodne zone.


Ničić: "Posle ovoga, ne kao komandant ŠVS već kao običan građanin, pitam se ko je lud, a ko zbunjen" - Glas Zaječara\nHome Društvo Ničić: „Posle ovoga, ne kao komandant ŠVS već kao običan građanin, pitam...\nNičić: „Posle ovoga, ne kao komandant ŠVS već kao običan građanin, pitam se ko je lud, a ko zbunjen“\nNakon današnjeg obraćanja predsednika pokreta „Pobeda za naš grad“ dr Nenada Ristovića, reagovao je gradonačelnik Zaječara Boško Ničić. On je upitao ako lekar demantuje svoje kolege epidemiologe, kome građani treba da veruju?\nGradonačelnik Zaječara se nakon današnje konferencije za novinare, dr Nenada Ristovića, oglasio putem društvene mreže fejsbuk.\n„Posle ovoga, ne kao komandant ŠVS već kao običan građanin, pitam se ko je lud, a ko zbunjen“– upitao je gradonačelnik.\nOn je kazao da kada lekar, kliničar, infektolog (leči obolele), demantuje svoje kolege epidemiologe (struka zadužena za procenu rizika, preduzimanje mera i praćenje epidemije) kome onda običan građanin da veruje i pita li se “šta bre ovi rade”.\n„Da li je funkcija, na koju neko pretenduje po svaku cenu, važnija od “Hipokratove zakletve” i ima li, u ovoj situaciji, ovakvo politikantstvo ikakvog smisla“– kazao je Ničić.\nPodsećamo, predsednik pokreta „Pobeda za naš grad“ – dr Nenad Ristović kazao je danas da pojedini mediji proturaju vest da je Zaječar epidemiološka bomba. Prema njegovim rečima stanje u Zaječaru pokazuje da to nije tačno. On je podsetio da Zaječar nije proglašen za žarište u julu i avgustu kada je na dnevnom nivou lečeno više od četrdeset ljudi, i kada je bilo više od sto građana sa pneumonijom koji su lečeni u kućnim uslovima, i smatra da je neprimereno sada dizati paniku kod građana.\nPrethodni tekstBor: Policija pronašla oko 70 kilograma rezanog duvana\nNaredni tekstDnevni horoskop za subotu 19. septembar


Sud BiH: Potvrđena optužnica protiv Kunarca - Društvo - Dnevni list Danas\nPočetna » Društvo » Sud BiH: Potvrđena optužnica protiv Kunarca\n0Piše: FoNet 11. januara 2019. 16.36\nU Državnom tužilaštvu su za BIRN BiH rekli da će, pošto je potvrđena optužnica, Sud BiH odlučiti o daljnjim aktivnostima u ovom predmetu, odnosno da li će predmet biti prebačen u Nemačku ili će biti zatraženo suđenje pred domaćim pravosuđem, preneo je Klix.ba.\n„Sud BiH je u predmetu ‘Dragoljub Kunarac’ doneo odluku o optužnici Tužilaštva BiH podignutoj 5. decembra 2018. godine. Odluka Suda je dostavljena stranci i braniocu, a javnost će biti blagovremeno informisana službenim saopštenjem Suda BiH, nakon što odluku prime stranka i branilac“, saopšteno je iz Suda BiH. Dragoljub Kunarac zvani “Žaga” i “Dragan” nalazi se u Nemačkoj na izdržavanju zatvorske kazne po presudi Međunarodnog krivičnog suda za bivšu Jugoslaviju (MKSJ), a Tužilaštvo BiH ga je po tri tačke optužnice optužilo za zločine protiv čovečnosti. Kunarac je u Hagu osuđen na 28 godina zatvora za više silovanja, kao i za porobljavanje dve žene, koje je potpuno lišio kontrole nad njihovim životima i prema njima postupao kao prema svom vlasništvu.\nTužilaštvo BiH ga tereti za progon civilnog stanovništva bošnjačke nacionalnosti na području Foče. “Kunarac se tereti da je u svojstvu komandira specijalne jedinice Vojske Republike Srpske (VRS), zajedno s drugim uniformisanim i naoružanim pripadnicima ‘Žagine’ jedinice, 27. i 28. jula 1992. godine, s područja sela i zaselaka Kobilja Ravan, Luke i Falovići – Podpeće, u okviru progona učestvovao u ubistvima najmanje šest osoba, kao i mučenju i nanošenju snažne fizičke i psihičke patnje zarobljenim civilima, kao i deportaciji civilnog stanovništva bošnjačke nacinalnosti”, navodi se u optužnici Tužilaštva BiH.\nKunarac je, takođe, optužen da je učestvovao u paljenju kuća i imovine. Početkom februara 2017. godine predsednik Mehanizma za međunarodne krivične sudove (MMKS) – pravnog nasljednika MKSJ Teodor Meron odbio je molbu za prevremeno puštanje Kunarca na slobodu.\n“Iako je Kunarac izdržao dve trećine svoje kazne na dan 1. novembra 2016. godine, konkretne okolnosti njegovog predmeta, uključujući veliku težinu krivičnih dela i činjenicu da Kunarac nije pokazao dovoljno znakova rehabilitacije, pretežu protiv njegovog prevremenog puštanja na slobodu u ovoj fazi”, stoji u odluci sudije Merona.\nDragoljub Kunarac, ratni zlocin, ratni zločinci, sud bihSarajevo


Fejsbuk otkrio međunarodnu prevaru - Prnjavorski informativni portal\nFejsbuk otkrio međunarodnu prevaru\nBy prnjavorski April 15, 2017\nDruštvena mreža Fejsbuk saopštila je da je otkrila međunarodnu operaciju tokom koje su prevaranti ostavljali “lažne komentare” i “sviđanja” (lajkova) drugim korisnicima da bi ih kasnije preplavili “nepoželjnim porukama”.\nTakvi nalozi koje su koristili prevaranti, otkriveni su u Bangladešu, Indoneziji i Saudijskoj Arabiji, naveo je Fejsbuk i dodao da su službe za bezbjednost informacija te društvene mreže koordinasano radile u neutralisanju te operacije.\n” Naš sistem je u stanju da u velikoj mjeri identifikuje nezakonite aktivnosti, kao što je veliki broj neidentifikovanih sviđanja (lajkova)”, izjavila je predstavnica programa tehničke zaštite Fejsbuka Šabnam Šaik.\nŠaik je podsjetila da je Fejsbuk otkrio 30.000 lažnih profila povezanih sa Francuskom uoči predsjedničkih izbora u toj zemlji, u sklopu borbe protiv širenja lažnih informacija širom svijeta.\nZrenjanin: Bačena bomba na zgradu Skupštine grada


Tradicionalna manifestacija «Uskršnji dani na opštini Stari grad» i ove godine održaće se pod pokroviteljstvom opštine a u organizaciji nevladine organizacije «Prijatelji dece». Tim povodom na današnjoj sednici Opštinskog veća jednoglasno je odlučeno da se sa 47.000 dinara pomogne ova manifestacija koja ima za cilj očuvanje hrišćanske tradicije i narodne prošlosti.\nTakođe, odobrena je novčana pomoć u iznosu od 200.000 dinara Kraljevskom Redu vitezova «Bogoljublje» za izvođenje umetničkog spektakla na Vrbicu na platou kod Pobednika na Kalemegdanu.\nU periodu od 17. do 22. aprila Udruženje građana «MIKSER» održaće se «Beogradska nedelja dizajna. Manifestacija okuplja najpoznatije svetske dizajnere arhitekte, breding i advertajzing eksperte i poslovne ljude. Za realizaciju ove manifestacije, opština je uputila novčanu donaciju u vrednosti od 450.000 dinara.\nUpravi policije Stanici policije za bezbednost i spasavanje na rekama, opština je uputila 1.100.000 dinara za kupovinu neophodnog spasilačkog čamaca.\nS obzirom da su završeni postupci javne nabavke za izvođenje građevinsko – zanatskih radova i izbran najpovoljniji izvođač radovi na trećem i četvrtom spratu Doma zdravlja «Stari grad» počeće što pre, najavio je Nebojša Bakarec, zamenik predsednika opštine.\nPrevious PostPrevious SAVET ZA EKOLOGIJU SO STARI GRAD\nNext PostNext IZRADA EKOLOŠKOG PLANA ZA OPŠTINU STARI GRAD


Grčku vladu čeka teška jesen\nBy Giannis Agouridis / Објављено на: August 13, 2019\nVlada Grčke može očekivati trnovitu jesen, jer će morati da predstavi poresku računicu i detaljno objasni kako će pronaći novac koji joj je potreban.\nGlavno pitanje u post-memorandumskoj proceni će biti da li postoji „crna rupa“ ili fiskalni jaz za 2020. godinu, jer se tada očekuje da budu primenjene poreske olakšice koje je donela vlada. U svom prolećnom izveštaju, Komisija je utrdila da postoji specifična budžetska rupa od oko 2,5 milijardi evra, a preostalo je samo da otkrije kakva će biti nova procena u septembru.\nZapravo, u poslednjem ažuriranju analize održivosti duga Grčke, prošlog juna, Komisija je naglasila mogućnost da Grčka izgubi svoje primarne ciljeve za višak, kako bi istakla uticaj na održivost duga. Potom je procenjeno da bi gubitak primarnog ciljanog viška za jednu jedinicu, nasuprot obaveza za 3,5% BDP-a od 2019. do 2022. godine – bez uzimanja u obzir promena u drugim pretpostavkama – mogao dovesti do eksplozivnog povećanja državnog duga za 25 jedinica u vezi sa BDP-om 2060. godine. Stoga će u bliskoj budućnosti biti jasno da li su razlozi zaista politički ili više ekonomski …\nGrčka strana teži postizanju obostrano prihvatljivog kompromisa o većoj količini umanjenja poreza, dok je, iako se to negira, pitanje smanjenja poreske stope i dalje na stolu zajmodavaca. Kako se izveštava, jedan od scenarija koje bi vlada razmotrila bio bi onaj koji povezuje neoporezivi prag sa znatno većom količinom elektroničkih računa, odnosno primanja od elektronskih transakcija. Drugi scenarij koji vlada razmatra, ukoliko se suoči sa problemom u pronalaženju fiskalnog prostora, jeste da iskoristi ANFA-e i SMP-ove. Oni obuhvataju zarade evropskih banaka od grčkih obveznica, čija otplata je započeta i daje se Grčkoj u obliku tranša, na osnovu ugovora o dugu sklopljenog u leto 2018. godine. Sveukupno, taj iznos dostiže 1,2 milijarde evra godišnje i mogao bi se – prema vladi – koristi za opuštanje zategnute situacije u finansijama. Izgleda da se Evropljani s takvom idejom ne slažu.\nOčekuje se da će šefovi institucija ostati u Atini oko nedelju dana a otići će nakon prikupljanja svih potrebnih detalja o kojima će se raspravljati u Evro-radnoj grupi 26. septembra, s obzirom na sastanak Evrogrupe od 9. oktobra i pripremu za poslednji izveštaj Evropske komisije o post-memorandumskoj superviziji, koji se očekuje krajem o


Potencijalno isti faktori demencije i koronarne bolesti - ZDRAVO BIO!\nPotencijalno isti faktori demencije i koronarne bolesti\nby admin June 22, 2018 June 22, 2018 0570\nSada postoji veliki broj dokaza koji ukazuju da ono što je loše za srce loše je i za mozak. Naime, prema novim istraživanjima ispostavilo se da su dobro poznati faktori rizika za koronarnu bolest i moždani udar ujedno i faktori rizika za nastanak demencije u starijoj životnoj dobi. To se prije svega odnosi na pušenje, povišen krvni pritisak, nekontrolisane vrijednosti glukoze i holesterola u krvi.\nPreko 11.000 osoba starosne dobi od 46 do 70 godina starosti, praćeni su nešto više od jedne decenije sa ciljem utvrđivanja mogućeg razvoja demencije. Kod 203 pacijenta kod kojih je dijagnostikovana demencija postojala je značajna povezanost sa faktorima rizika, prvenstveno sa pušenjem, hipertenzijom i dijabetesom. Potencijalni rizik za nastanak demencije značajno se mijenjao kod osoba povezanih sa faktorima rizika u starosnoj dobi od 55 do 69 godina. Pokazalo se da je pušenje faktor koji rizik od nastanka demencije povećava za čak 4,8 puta, dok dijabetes povećava rizik za 3,4 puta! Osobe sa hipertenzijom imaju 1,8 puta veći rizik u odnosu na osobe sa normalnim krvnim pritiskom. Povećana tjelesna masa i povišene vrijednosti masti u krvi u ovom slučaju nisu bile dokazano povezane sa rizikom od mogućeg nastanka demencije. Istraživanje je takođe pokazalo da faktori rizika nisu značajno povezani sa demencijom nakon sedamdesete godine života.\nDemencija se danas u Americi bilježi kod svake šeste osobe starije od 70 godina, a prema očekivanjima naučnika broj osoba sa demencijom će biti utrostručen u periodu od 2000. do 2050. godine, zbog čega se upravo i apeluje na primarnu zdravstvenu zaštitu kako bi se uticalo na smanjenje faktora rizika tokom srednje životne dobi, koji prvenstveno imaju uticaj na rizik razvoja koronarne bolesti i potencijalnog nastanka moždanog udara i na kraju na mogući razvoj demencije.


lokalis.rs - Narode bojkotujte separatističke šiptarske izbore! SRBI SA KOSOVA\nNarode bojkotujte separatističke šiptarske izbore! SRBI SA KOSOVA\nNarodni pokret Srba sa Kosova i Metohije "Otadžbina" poziva Srbe sa KiM da bojkotuju separatističke izbore. U saopštenju ovog pokreta Srba sa Kosmeta se dalje kaže:\n„Predstojeći parlamentarni separatistički izbori u organizaciji samoproglašene republike Kosovo na kojima se pojavljuje šest srpskih lista pokazuju katastrofalnu nacionalnu politiku diktatorskog režima Aleksandra Vučića u južnoj srpskoj pokrajini.\nPravo je čudo da vlast u Beogradu, koja se hvali podrškom više od 80% Srba ostvarenim na izborima u južnoj srpskoj pokrajini, ne uspeva da na praktičan način uredi politički život Srba na Kosovu i Metohiji.\nPremijer i u isto vreme predsednik Republike Srbije Aleksandar Vučić doslovce kaže da je samo njegova «Srpska lista» patriotska dok su ostalih pet izdajničke. To zvuči dosta neobično znajući da je upravo «Srpska lista» sa njenim tvorcem Aleksandrom Vučićem potpisala Briselski sporazum koji je najveći akt nacionalne izdaje potpisan ikad u istoriji srpskog naroda. Ako je «Srpska lista» patriotska kakve li su tek izdajničke?\nVlast u Beogradu je tokom svoje petogodišnje vladavine u pregovorima sa Prištinom bila izuzetno kooperativna i sve što je Priština zahtevala ona im je prepustila. To čak priznaje i srpski premijer. Glavni adut aktuelne vlasti u Beogradu Zajednica srpskih opština nije ni na pomolu da se formira, a ono što Priština nudi Beogradu ima status društva za puštanje gramofonskih ploča kako, opet, priznaje još uvek aktuelni predsednik Vlade Srbije.\nBez obzira na poražavajuću nacionalnu politiku koju je režim Aleksandra Vučića vodio na Kosovu i Metohiji zvaničnom Beogradu ne pada na pamet da predstojeće parlamentarne izbore bojkotuje. Ovo tim pre jer bi to značilo gubitak podrške Aleksandru Vučiću od strane Evropske unije što bi u praksi značilo njegov silazak sa vlasti jer više ne bi mogao da manipuliše i krade na izborima.\nNarodni pokret Srba sa Kosova i Metohije podseća građane Srbije da su tokom dvanaestogodišnje vladavine Slobodana Miloševića Albanci bojkotovali sve izbore.\nI lokalne, i parlamentarne, i predsedničke koje je Skupština Srbije raspisivala. Oni politički nisu delovali samostalno već po instrukcijama zemalja Zapada, promotera stvaranja još jedne albanske države na Balkanu. Zapad je imao takav stav jer je to put za stvaranje nezavisne države Kosovo. Ako je to tako, a jeste, zašto bi Srbi učestvovali na tim izborima koje u suštini znače legalizaciju i legitimizaciju separatističke paradržavne tvorevine kreirane na teritoriji Republike Srbije. Iz to razloga i Briselu i Vašingtonu je stalo da Srbi budu deo izbornog političkog procesa.\nRežim Aleksandra Vučića kaže da Srbi treba da učestvuju na izborima jer će tako sprečiti stvaranje vojske Kosova. To je gola laž, jer je predsednik samoproglašene republike Kosovo Hašim Tači, uzgred budi rečeno, izabran glasovima «Srpske liste» već spremio zakon koji treba da odbrambenim snagama Kosova da sve atribute koje treba da ima vojska Kosova, samo se neće tako zvati. Zato nikakvi srpski poslanici, ako to Zapad želi, ne mogu sprečiti stvaranje albanskih vojnih formacija na Kosovu i Metohiji. Jedini način da se zaustavi formiranje vojske Kosova jeste insistiranje Srbije na doslednom ispunjavanju Kumanovskog sporazuma u kojem se kaže da se do hiljadu srpskih policajaca i vojnika vrati na Kosovo i Metohiju. Na našu nesreću predsednik Vlade Republike Srbije Aleksandar Vučić nema političke hrabrosti da zatraži da se u potpunosti realizuje Kumanovski sporazum.\nNeki ministri u Vladi Aleksandra Vučića pozivaju Srbe koji su zaposleni u preostalim insitucijama Srbije na Kosovu i Metohiji, a to su zdravstvo i prosveta, da glasaju za tzv. Vučićevu «Srpsku listu». Razlog koji navode jeste da ih Srbija finansira. Jako ružno jer su te institucije još od 1912. godine pod jurisdikcijom prvo Kraljevine a onda Republike Srbije. Čak i pre toga dok su Kosovo i Metohija i Makedonija bili u sastavu turske imperije Kraljevina Srbija je finansirala osnovne i srednje škole u tzv. Staroj Srbiji. Nažalost, to Vučićev režim ne zna. Pa je tako u Skoplju još 1900. godine osnovana Srpska gimnazija u kojoj je recimo profesor srpskog jezika bio proslavljeni srpski pisac Petar Kočić. Na stranu što zaposleni u zdravstu i prosveti obavljaju istu delastnost kao i njihove kolege u ostatku Srbije, jer ovi u prosveti obrazuju đake i studente a lekari leče pacijente.\nNarodni pokret Srba sa Kosova i Metohije «Otadžbina» poziva sve Srbe sa KiM da bojkotuju separatističke izbore koje organizuje Priština. To je jedini način da budemo dostojni potomci onog naroda koji se pre više od 600 godina borio za slobodu na Kosovu polju pod vodstvom velikog kneza Lazara Hrebeljanovića. Aleksandra Vučića za Kosovo i Metohiju ništa ne vezuje, ni poreklo, ni vera, ni nacija. Kada je u pitanju religija on je ateista, a prihvatajući ideologiju Vebera on je zaboravio na naciju jer je postao protestant i globalista.\nDanas u Briselu, kako javljaju svi mediji u Srbiji, naročito oni državni i pisani i elektronski, Federika Mogerin treba da se sastane sa čelnicima šest država zapadnog Balkana. U tih šest država se ubraja i samoproglašena republika Kosovo. Mediji u Srbiji, počev od Radio-televizije Beograd, već pripremaju javno mnjenje da je Kosovo posebna država jer u nabrajanju nema nikakve ograde da ona to nije. A znamo da su skoro svi mediji pod direktnom kontrolom Aleksandra Vučića.“\n24.05.2017. godine Informativna služba


Ekonomski napredak na bh. način: Vlasti vjeruju da se u BiH može preživjeti sa 602 KM - Klix.ba\nBiH Ekonomski napredak na bh. način: Vlasti vjeruju da se u BiH može preživjeti sa 602 KM\n9.3.2017. u 08:09\nIzvršna direktorica Udruženja za zaštitu potrošača "Don" Murisa Marić smatra da nisu tačne tvrdnje da najveći broj građana prima plaću u iznosu od 602 KM.\n"To je prosjek. Mi smatramo da je najveći broj isplaćenih plaća zapravo onih minimalnih. Neki privatnici isplaćuju nešto sredstava i na ruke, ali je najveći broj isplaćenih plaća od nekih 400 KM", rekla je Marić.\n"To se posebno odnosi na zimski period kada je struja skuplja i kada moramo plaćati grijanje. Dok platimo sve režije to je već prešlo cifru od nekih 300 KM što znači da oko 50 posto sredstava koje dobijemo mi vratimo državi", kazala je Marić.\n"Da li oni stvarno vjeruju da porodica može preživjeti sa 10 KM dnevno? Ne moraju čak kupovati ni meso već jednostavno da imaju doručak, ručak i večeru. Mislim da je jako teško", kazala je Marić.\n"Svjedoci smo da u zadnje tri godine masa ljudi odlazi iz BiH i tu je riječ o radnoj snazi. Ti ljudi koji odlaze već su radili negdje i oni samo upražnjavaju njihova radna mjesta tako da u BiH bukvalno nema nikakvog novog otvaranja radnih mjesta", rekla je Marić.\n"To je nemoć. Vlasti više nemaju nikakvih načina na koji bi mogli napuniti prazne kase. Svi mi vidimo da ni aranžman s MMF-om im ne ide onako kako su oni planirali. Jednostavno, mi živimo na kredit i svako povećanje poreza koje se desi neće biti dovoljno da mi isplatimo njihove velike plaće", kazala je Marić.\n"Životni standard je složena ekonomsko-socijalna kategorija i njena osnova je kupovna moć stanovništva. Kupovna moć se dobije poređenjem vrijednosti potrošačke korpe s generalnom prosječnom platom ili prosječnom platom po sektorima ili jednostavno prihodima po stanovniku. Dakle životni standard raste ako prihodi po stanovniku rastu u odnosu na ono što su nam životne potrebe", rekao je Arapović.\n"Uz sve to, više od 500.000 ljudi zvanično nema nikakvu platu, desetine hiljada ljudi je na minimalnoj socijalnoj zaštiti daleko ispod ovih prosjeka, što je već zona golemog siromaštva. Dakle, prije svega, apeliram i insistiram da agencije za statistiku u BiH konačno objave zvanične podatke o vrijednosti potrošačke korpe, da nas se ubuduće poštedi propagande o blagostanju u kojem živimo, ali ga ne vidimo. Drugo, ne pristajmo da nam političari na drzak način tumače životni standard i ubjeđuju više od pola populacije da se može dostojanstveno živjeti sa 600 maraka mjesečno ili manje od toga. Ne znam šta je gore, da vjeruju u to ili da ne vjeruju, ali nam to prodaju kao alajbegovu slamu", zaključio je Arapović.


Referentna kamatna stopa zadržana na nepromenjenom nivou uz dodatnu podršku dinarskoj likvidnosti\nDonoseći takvu odluku, Izvršni odbor je pre svega imao u vidu ostvarene i očekivane efekte prethodno preduzetih mera monetarne i fiskalne politike radi ublažavanja negativnih posledica pandemije i podsticanja privrednog rasta. Izvršni odbor očekuje da će pravovremeno preduzete ekonomske mere nastaviti povoljno da deluju na uslove finansiranja privrede i građana i rast njihovog raspoloživog dohotka.\nPravovremena i adekvatna podrška Narodne banke Srbije i Vlade našoj privredi u velikoj meri je zaslužna za manji pad ekonomske aktivnosti u drugom tromesečju od inicijalno očekivanog, kao i za bolje rezultate tokom trećeg tromesečja. Imajući to u vidu, Narodna banka Srbije je korigovala naviše projekciju rasta bruto domaćeg proizvoda za ovu godinu, sa –1,5% na –1%, što će biti jedan od najboljih rezultata u Evropi. Povoljnim kretanjima i u uslovima pandemije posebno doprinosi oporavak investicija, koji je bio brži od očekivanog. Tome je u velikoj meri doprinelo očuvanje proizvodnih kapaciteta i radnih mesta, ubrzanje realizacije infrastrukturnih projekata, kao i obezbeđeni povoljniji uslovi finansiranja. Trebalo bi da oporavak od krize, vođen rastom domaće i eksterne tražnje, naredne godine bude više nego potpun, uz stopu rasta bruto domaćeg proizvoda od oko 6%.\nIzvršni odbor naglašava da je inflacija u Srbiji ostala na niskom i stabilnom nivou i tokom pandemije, kao što je to bila i u proteklih sedam godina. Važan faktor te stabilnosti bila je i ostala obezbeđena relativna stabilnost deviznog kursa, kao i usidrenost inflacionih očekivanja finansijskog sektora i privrede, što potvrđuje kredibilitet monetarne politike. Ukupna inflacija u septembru iznosila je 1,8% na međugodišnjem nivou, a na sličnom nivou je i bazna inflacija (1,7%). Prema projekciji Narodne banke Srbije, inflacija će se i u narednom periodu kretati u donjoj polovini ciljanog raspona, bliže donjoj granici cilja, a sa očekivanim daljim oporavkom tražnje, tokom 2022. godine počeće postepeno da se približava centralnoj vrednosti cilja od 3%. Ovakva kretanja ukazuju na to da u narednom periodu postoji prostor za dodatne mere ublažavanja monetarne politike.\nIako je oporavak globalne ekonomske aktivnosti od maja brži nego što se očekivalo, zabrinjava ubrzano širenje virusa od oktobra, pre svega u Evropi. Oporavak našeg najvažnijeg trgovinskog i finansijskog partnera – zone evra biće podržan dodatnim stimulativnim merama Evropske centralne banke koje su najavljene za decembar, kao i fiskalnim podsticajima velikog broja zemalja. Kretanja na međunarodnom robnom i finansijskom tržištu i dalje nalažu oprezno vođenje monetarne politike, na šta se, pored neizvesnosti oko toka pandemije, odražavaju i geopolitičke tenzije u svetu. Međutim, Izvršni odbor ističe povećanu otpornost naše ekonomije na potrese iz međunarodnog okruženja, kao rezultat odgovornog vođenja ekonomske politike u prethodnim godinama i adekvatnog odgovora na aktuelnu globalnu krizu.\nNarodna banka Srbije je donela odluku da u ambijentu ponovo pooštrene zdravstvene situacije deluje ekonomski proaktivno i preventivno, obezbeđujući mogućnost korišćenja dodatne jeftine dinarske likvidnosti. Banke će imati na raspolaganju dve linije za obezbeđenje dinarske likvidnosti – putem dodatnih svop aukcija kupovine deviza i aukcija repo kupovine hartija od vrednosti. Na ovaj način, u ambijentu oporavka domaće ekonomije bržeg od očekivanog, Narodna banka Srbije nastoji da nivo dostupne i jeftine likvidnosti u bankarskom, a preko njega i u privrednom sektoru – održi dovoljno visokim, kako bi se obezbedio nastavak podsticajnog delovanja.\nU bankarskom sektoru i dalje su prisutni značajni viškovi dinarske likvidnosti, a obezbeđenje dodatnih sredstava treba da učini uslove finansiranja još povoljnijim održavanjem kamatnih stopa na niskim nivoima i da podstakne rast kreditne aktivnosti banaka. Organizovanjem svop i repo aukcija na redovnoj nedeljnoj osnovi (ponedeljkom – svopovi i četvrtkom – repo aukcije), bankama se pruža mogućnost da pribave potrebnu dinarsku likvidnost na rok od tri meseca po povoljnim uslovima, koristeći devize ili dinarske hartije od vrednosti kao kolateral. Prve aukcije biće organizovane 16. novembra (svopovi) i 19. novembra (repo aukcije).\nIzvršni odbor će nastaviti pažljivo da prati kretanje i uticaj ključnih faktora iz domaćeg i međunarodnog okruženja na inflaciju, finansijsku stabilnost i brzinu ekonomskog oporavka. U koordinaciji s Vladom, Izvršni odbor je spreman da reaguje ako se negativni efekti pandemije na kretanja u domaćem i međunarodnom okruženju pojačaju.\nNa današnjoj sednici, Izvršni odbor je usvojio novembarski Izveštaj o inflaciji, koji će biti objavljen 18. novembra. Pored nove projekcije inflacije i bruto domaćeg proizvoda, Izveštaj o inflaciji sadrži detaljno obrazložene odluke monetarne politike i makroekonomska kretanja koja ih opredeljuju.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 10. decembra.


Niš ostaje bez aerodroma zbog interesa jedne privatne kompanije?\nBeogradski glas (Beta) – Predsednik Pokreta slobodnih građana (PSG) Saša Janković izjavio je u Nišu da postoje razlozi za sumnju da zbog interesa jedne privatne kompanije Niš ostaje bez aerodroma.\nOn je rekao da građanima odgovaraju jeftine karte i ako neko pokušava da sačuva nečiji ekstra profit tako što će da gasi niški aerodrom ili mu nameće uslove koji odgovaraju nekoj avio kompaniji, „onda je to zločin“.\nPrema njegovim rečima, unutar opozicije postoje razlike, odnosno Pokret slobodnih građana ima drugačiju viziju Srbije od Saveza za Srbiju, ali da cela opozicija deli zajedničku svest da je vlast u Srbiji „pogubna za sve“.\n„Mi smo za evropsku, demokratsku, građansku, modernu i decentralizovanu Srbiju, dok je drugi deo opozicije konzervativniji. Te dve opozicione linije će se u jednom momentu susresti, odnosno naći način da sarađuju kako bi smenile ovu nakaradnu vlast“, rekao je Janković.\nOznakeaerodrom Konstantin Veliki aerodrom u Nišu Naslovna-centar Naslovna-traka Niš niški aerodrom Pokret slobodnih građana PSG Saša Janković Savez za Srbiju\nKosovska policija naredila prekid odmora svojim pripadnicima\nFirma sa jednim zaposlenim zaradila milione kao podizvođač radova


Sirija se ne obazire na upozorenja Zapada - Vijesti.me\nUBIJENO JOŠ ČETVORO\nSirija se ne obazire na upozorenja Zapada\nBritanski šef diplomatije danas je odbacio mogućnost vojne intervencije u Siriji dodajući da za to ne postoji \_"ni najmanja mogućnost\_"\nSirijske snage danas su ubile četvoro demonstranta u Hami, nakon jučerašnjeg pokolja kada je poginulo 140 ljudi i oštrih reakcija sa Zapada i Rusije.\nSirijske snage bezbjednosti su danas nastavile granatiranje grada Hame tenkovima već drugi dan za redom, kako bi ugušile proteste demonstranata koji zahtjevaju zbacivanje predsjednika Bašara al-Asada, i u tom napadu su poginula najmanje četiri civila, tvrde dva očevica na koje se poziva agencija Rojters.\nTime se broj poginulih u dvodnevnoj ofanzivi sirijske vojske na Hamu, koja je centar antivladinih protesta, popeo na više od 100.\nSirijske snage su juče pobile ukupno 140 demonstranta.\nU međuvremenu, evropske diplomate su saopštile da je EU dodala nova imena na spisak Sirijaca kojima je zabranjeno izdavanje viza i zamrznuta imovina.\n"Mi ćemo nastaviti da sprovodimo politiku sankcija", izjavila je visoka predstavnica EU za spoljnju politiku i bezbjednost Ketrin Ešton, prenio je AFP.\nRusija je apelovala na Siriju da odmah prestane sa upotrebom sile i represijom nad civilima.\n"Upotreba sile kako protiv mirnih civila tako i protiv predstavnika državnih struktura neprihvatljiva je i trebalo bi odmah da prestane", navelo je rusko ministarstvo spoljnjih poslova u saopštenju, pozivajući na okončanje represije.\nDanašnji apel ruske diplomatije na prekid nasilja je najoštrije do sada reagovanje Moskve upućeno sirijskom režimu od početka protesta opozicije u Siriji koja zahtjeva odlazak predsjednika Bašara al-Asada sa vlasti.\nItalija i Njemačka su noćas zatražile hitan sastanak Savjeta bezbjednosti UN na kojem bi se raspravljalo o situaciji u Siriji.\nIstovremeno, britanski šef diplomatije danas je odbacio mogućnost vojne intervencije u Siriji dodajući da za to ne postoji "ni najmanja mogućnost".\nNije da im ne smiju nista, svi vec ratuju uveliko, nikome se ne ulazi u jos jedan rat .. nema se paraaaa\nCijeli vic je u tome da je Sirija preveliki zalogaj za zapadne \_"demokrate\_" koje je pokusavaju destabilizovati iznutra.\nNezainteresovani 7 godina i 3 mjeseca\nPokazuje se sve više da je Ruska vlast vrlo kooperativna u anglosaksonskim imperijalnim pohodima.


Clinell sprej za bezbednu dezinfekciju kozmetičkih salona – bez alkohola!\n19 juna, 2017 19 juna, 2017 Spale Kozmetologija / Nega lica i tela, Solarijumi\nZaštitite sebe i svoje klijente – Clinell sprej za bezbednu dezinfekciju kozmetičkih salona – bez alkohola! U jeku letnje sezone gde veliki broj klijenata zahteva brz i bezbedan rad, brza dezinfekcija kompletnog okruženja salona je izuzetno važna. Clinell Univerzalni sprej proizvodi Gama Healthcare iz Londona i prisutan je u Srbiji od 2007. godine. Koristi se […]\nPosao sa solarijumima: kriza ili korak napred\n25 maja, 2010 Spale Solarijumi\nPružanje usluga veštačkog sunčanja smatra se pravilom uspešnog poslovanja kojeg nastoje da se pridržavaju svi salonilepote, fitnes–centri i frizerski saloni koji drže do svog renomea.U uslovima žestoke konkurencije i uz odsustvo profesionalizma, mnogi menadžeri takozvanih studija za sunčanje, nemajući mogućnosti ili želje da klijentu ponude kvalitetnu uslugu, komfor i servis, krenuli su na katastrofalno obaranje […]\nO čemu treba da vodite računa kada kupujete solarijum\nUkoliko treba da nabavite solarijum, nemojte se direktno obratiti fabrici–proizvođaču. Specijalno se pozabavite izborom distributera, budući da važi pravilo da fabrike ne prodaju svoje proizvode već ih plasiraju preko mreže dilera. Svaka oblast je specifična na svoj način, tako da obim prodaje može u velikoj meri da varira od oblasti do oblasti. Korišćenje servisne službe […]


SVET Archives - Page 6 of 6 - Radio Banja 2\nČini se da ne važi međunarodno, već pravo jačeg\n“Na Kosovu je, suprotno rezoluciji UN 1244, došlo do jednostranog proglašenja nezavisnosti, što je protivno međunarodnom pravu. U Kataloniji je stanovništvo pozvano da se izjasni. To španske vlasti nisu prihvatile i odgovorile su brutalno, protiv građana”, rekao je Štrahe u intervjuu Tanjugu. Prema njegovim rečima, to nasilje je trebalo osuditi. “Ne sme se gaziti pravo na samoopredeljenje naroda”, kaže Štrahe, …\nSvi sirijski borci ID napustili Raku\nStranim džihadistima koji su se borili za Islamsku državu u Raki neće biti dozvoljeno da napuste taj grad zajedno sa sirijskim borcima ID, saopštila je koalicija koju predvode SAD. “Stranim borcima nije dozvoljeno da napuste Raku”, navodi se u saopštenju, prenosi AFP. Sirijski džihadisti napustili su Raku sa svojim porodicama uputivši se na nepoznata odredišta, navela je Opservatorija, oranizacija sa …\nRavnogorski pokreti bezbednosna opasnost za BiH\nInače, ova Informacija Ministarstva bezbednosti naći će se pred državnim parlamentarcima 25. oktobra. Pozivajući se na podatke iz Informacije Ministarstva sigurnosti BiH, portal Kliks navodi da je reč o “ideološki istovetno koncipiranim organizacijama” koje su, tvrdi se takođe, sebi za cilj postavile ujedinjenje svih ravnogorskih pokreta. “Među nosiocima takve vrste radikalizma s povremenim nasilnim manifestacijama izdiferencirano je nekoliko ravnogorskih pokreta …\nNa sastanku ministara unutrašnjih poslova EU u Luksemburgu, mesec dana uoči isteka dozvole za uvođenje pograničnih kontrola, nemački ministar Tomas de Mezijer rekao je da je Berlin i dalje posvećen slobodi kretanja, “ali da u ovom trenutku ne može bez kontrole”. “Razlog je napeta bezbednosna situacija u Evropu s obzirom na međunarodni terorizam i još neadekvatnu zaštitu naših spoljnih granica”, …\nI Srbi kupuju apartmane na Halkidikiju\n“Mnogi se interesuju za manje prostore, površine oko 25 kvadratnih metara, čija se prodajna cena kreće u rasponu od 15.000 do 50.000 evra”, navodi predsednik Udruženja agenata za nekretnine na Halkidikiju Grigoris Stivahataris, prenosi grčka agencija ANA. Stivahtaris je grčkom radiju Praktorejo rekao da su kupci pretežno iz Bugarske, Rumunije, Srbije, Makedonije, Rusije i sa Kipra, i da “traže manje, …\nTramp se neće povući iz nuklearnog sporazuma s Iranom\nTilerson je naveo da će predsednik SAD tražiti od Kongresa da pojača zahteve koje Iran treba da ispuni kako bi izbegao ponovno uvođenje američkih sankcija, navodi agencija AP. Tramp tvrdi da Iran ne poštuje “duh” nuklearnog sporazuma i očekuje se da danas pred Kongresom ne da pozitivnu ocenu primene tog sporazuma. U tom slučaju Kongres bi mogao ponovo da uvede …


Fabrici: Delegacija EU u Srbiji ostaje pouzdan partner Pirota - EU Delegacija u Srbiji\nFabrici: Delegacija EU u Srbiji ostaje pouzdan partner Pirota\nBy Antonela objavljeno\t 11/07/2018 Vesti\nŠef delegacije EU u Srbiji Sem Fabrici poručio je tokom boravka u Pirotu da će EU i Delegacija EU u Srbiji ostati dobar i pouzdan partner ovog grada i u narednom periodu.\nDvodnevni boravak u Pirotu Fabrici je započeo razgovorom sa gradonačelnikom Vladanom Vasićem i njegovim saradnicima o više projekata koji su Pirot i EU zajedno realizovali u proteklih desetak godina, kao i o mogućnostima da Pirot koristi nove fondove i konkurse za projekte.\nRealizovani projekti u vrednosti od oko 10 miliona evra\nGradonačelnik Pirota Vladan Vasić rekao je da je podrška EU značajna jer je Pirot “promenio svoj izgled zadnjih 15 godina, postao atraktivniji grad za življenje i za privlačenje investicija”.\nAmbasador Fabrici je sa gradonačelnikom posetio Mlekarsku školu “Dr Obren Pejić“.\nNadzor granice uz podršku EU\nTokom drugog dana posete Pirotu šef Delegacije EU u Srbiji Sem Fabrici obišao je Regionalni centar Granične policije na granici Srbije i Bugarske, gde se sreo sa generalom policije Milenkom Božovićem, načelnikom Uprave granične policije.\n“Evropska unija pomaže Srbiju i Ministarstvo unutrašnjih poslova kako bi se unapredili kapaciteti za upravljanje granicom. Ova pomoć podrazumeva jačanje operativnih kapaciteta nadležnih institucija i to angažovanjem oko 100 gostujućih policijskih službenika iz zemalja Evropske unije. Na taj način smo omogućili razmenu znanja i iskustava. Takođe, nabavkom specijalizovane opreme za nadzor granice vredne oko milion evra i tehnički smo ojačali Graničnu policiju Republike Srbije”, izjavio je Fabrici prilikom obilaska centra, navodi se u zajedničkom saopštenju Delegacije EU u Srbiji i Međunarodne organizacije za migracije.\nEU najveći donator Srbije u upravljanju migracijama\nTokom posete Prihvatnom centru za migrante i izbeglice ambasador je podsetio da je EU sa skoro 100 miliona evra od početka povećanog priliva migranata 2015. godine najveći donator Srbiji u upravljanju migracijama.\n„Svesni smo da odgovor Srbije na migracione izazove ne bi bio moguć bez značajnog doprinosa lokalnih zajednica na čijim teritorijama borave migranti i izbeglice. Zato Evropska unija nastavlja da podržava lokalne samouprave da unaprede kapacitete za pružanje komunalnih, obrazovnih i zdravstvenih usluga kako lokalnoj, tako i populaciji migranata i izbeglica“, rekao je ambasador Fabrici.


Vlada Srbije usvojila je Akcioni plan kojim će se pokretanjem stečaja okončati postupak privatizacije u 188 preduzeća u kojima nema proizvodnje, ni zainteresovanosti potencijalnih investitora, ili je u njima poslovanje neodrživo.\nVlada je, kako je saopšteno, naložila Ministarstvu finansija - Poreskoj upravi i Fondu za razvoj Srbije da pokrenu postupak stečaja u tim preduzećima.\nU 76 ovih preduzeća nema zaposlenih radnika, a u 50 preduzeća ima manje od pet zaposlenih. U svim preduzećima će biti sprovedeni socijalni programi, navodi se u saopštenju.\nMinistar privrede Željko Sertić rekao je da će se pokušati kroz privatizaciju i investicione programe da se radnici preduzeća u kojima je Akcionim planom Vlade predviđeno pokretanje stečaja prebace u druge firme, jer ima nedostatka kvalifikovane radne snage.\nSertić je, gostujući u Dnevniku RTS, istakao da se razgovaralo sa sindikatima i da su napravljeni modeli da bi se sačuvala osnovna socijalna pravda radnika.\nSertić je, navodeći da je Vlada Srbije donela Akcioni plan prema kojem će se pokretanjem stečaja okončati postupak privatizacije u 188 preduzeća u Srbiji, rekao da tih 188 preduzeća nema nikakvu mogućnost da nađe kupca, da ide u stečaj, a da je reč o 5.000 radnika.\nMeđu tim preduzećima su, kako je ministar naveo, "Kula trans", "Autosaobraćaj", "Ei Niš".\n"Razgovarali smo sa sindikatima, kako bi za svako od 512 preduzeća pronašli najbolji model", rekao je Sertić, istakavši da je Vlada Srbije za preko 65.000 radnika napravila neku vrstu modela privatizacije.\nŠto se tiče pregovora sa Esmarkom o smederevskoj Železari, Sertić izneo očekivanje da ćemo za 10 do 15 dana imati vesti\nŠef Kancelarije Svetske banke u Srbiji Toni Verheijen izjavio je danas da je Vlada Srbije povukla dobar potez usvajanjem akcionog plana o stečaju za 188 preduzeća, dodajući da je ovo ujedno i korak ka kreditu te banke za podršku budžetu od ukupno 200 miliona dolara u ovoj godini.\nSvetska banka je, kako je naveo, sada spremna da podrži budžet Srbije, budući da i ovakva odluka košta državu.\n"Fiskalni trošak je značajan, jer vlada ima obavezu da radnicima u tim firmama isplati otpremnine. Posebno imajući u vidu da vlada nije imala obavezu da isplaćuje otpremnine za sve te firme, ali je ipak odlučila da ih da svima iz portfolija Agencije za privatizaciju", rekao je Verheijen.\nPrema njegovim rečima, ovim se otvara mogućnost da Svetska banka odobri Srbiji kredit za podršku budžetu i to u dva koraka.\nPrvi deo kredita iznosi 100 miliona dolara, i taj deo će, kako je rekao, biti odobren najverovatnije u martu.\nDrugi deo, od takođe 100 miliona dolara, biće prema njegovim rečima dostupan krajem ove godine, kad se proces privatizacije privede kraju.\nOn je ukazao da nijedna od tih 188 firmi sa spiska Agencije, nije privukla interesovanje potencijalnih investitora. U njima radi ukupno oko 5.000 ljudi, ali kako je dodao, njih 70 nemaju nijednog zaposlenog.\n"Ta preduzeća praktično imaju 'fiktivne' zaposlene, koji i nemaju pravi posao. Oni ne proizvode, nemaju tržišta, ali poreski obveznici za njihov opstanak plaćaju veliki novac", rekao je Verheijen.\nŠef Svetske banke u Srbiji je ukazao da se sada stvaraju jednaki uslovi za razvoj privatnog biznisa koje će doneti nove, prave poslove.\n"Ovo je jedan od elemenata šireg seta reformi o kojem smo razgovarali sa Vladom Srbije. Dalje bi trebalo ohrabriti vladu da što brže krene u prodaju 225 preduzeća sa spiska Agencije koja su privukla ozbiljno zanimanje investitora", poručio je Verheijen.\nSvetska banka, kako je naveo, očekuje da se proces privatizacije završi do kraja godine, kako bi država dobila drugi deo kredita za podršku budžeta od 100 miliona dolara.


Inicijativa Selo- grad traži obrazloženje Ministarstva poljoprivrede zbog kašnjenja subvencija – Podrinske\nInicijativa Selo- grad traži obrazloženje Ministarstva poljoprivrede zbog kašnjenja subvencija\nPoljoprivrednici u Mačvi i celoj Srbiji suočavaju se sa velikim problemima zbog nebrige Ministarstva poljoprivrede i Vlade Republike Srbije, rečeno je na današnjoj konferenciji za novinare Inicijative Selo- grad. U najgoroj poziciji su stočari koji su zahteve za subvencije podneli nakon 15. februara i još uvek čekaju isplatu.\nOdbornik Inicijative u Skupštini grada Šapca Dragan Stanković rekao je da je nezvanično saznao da novac koji duguje ministarstvo neće ni biti isplaćen, te će stoga podneti zahtev nadležnima da se izjasne da li će i kada isplatiti zaostala potraživanja poljoprivrednicima. On je ipak izrazio nadu da će naići na razumevanje novog resornog ministra Branislava Nedimovića, te da će zahtevima biti odgovoreno.\n-Ministar poljoprivrede je nedavno bio u Šapcu i tom prilikom rekao da mu je ulaganje u stočarstvo prioritet. Kako je onda moguće da se do sada najviše duguje stočarima za subvencije za svinje i goveda? Prošli saziv Vlade doneo je odluku da se subvencije za govedarsku proizvodnju isplaćuju po predaji, mada je do tada bila praksa da se subvencije daju unapred. Poljoprivrednici su bili primorani da to prihvate, a sada imamo slučaj da se i subvencije po predatim bikovima ne isplaćuju od februara- rekao je Stanković i dodao da će podneti zahtev ministarstvu za odgovor da li će biti subvencija, kada će one biti isplaćene i šta će biti dalje sa isplatama.\nOn je objasnio da poljoprivednici koji od prvog oktobra predaju stoku, predaju formulare za subvencije posle Nove godine, da bi one bile isplaćene od maja, što do sada nije bila praksa.\nS druge strane, za samo jedan dan kašnjenja poljoprivrednika u izmirenju obaveza prema državi zaračunavaju se drakonske kamate. Stanković je pozvao šabačke poslanike u republičkom parlamentu koji su deo vladajuće koalicije da se angažuju kako bi se izašlo u susret stočarima koji se nalaze u veoma teškoj poziciji.\n-Smatram da bi se ovaj problem daleko brže rešio ako bi se angažovali poslanici koji su deo vladajuće koalicije na nivou republike. Oni imaju obavezu, ne prema nama političarima i gradu Šapcu, već prema poljoprivrednicima ovog kraja, među kojima ima i njihovih birača. Njihova reč bi sigurno imala daleko veću težinu u resornom ministarstvu- zaključio je Stanković.


Studenti nastavili protest – Nadlanu.com\nBEOGRAD, 03. decembar 2009. (FoNet) - Oko 200 studenata dva beogradska univerziteta, nezadovoljih zaključkom Vlade o zahtevima za olakšan upis naredne godine studija, ponovo su danas protestovali.\nOni traže da se prihvati i jedini preostali zahtev za zbirni upis godine, koji je Vlada prošlog petka odbila da usvoji.\nOko 200 studenata krenulo je od filozofskog fakulteta, Ulicom Kralja Milana do Slavije, gde su im se pridružili bageristi, prenosi B92.\nZatim su se uputili ka zgradi Vlade, ali ih je policija zaustavila kod Ministarstva prosvete.\nRevoltirani time, studenti su pokušali da uđu u Ministarstvo, ali su bili sprečeni.\nStudenti traže da se uvaži i, kako kaže organizator protesta Vladimir Smuđa, najvažniji zahtev - da se odobri zbirni upis naredne godine studija.\n“Zbirni upis zapravo znači da mi tražimo da se vrednuje studentski rad od početka studija, pa do ovog trenutka. Ono što zakon trenutno kaže je da se vrednuje studentski rad samo u toku jedne školske godine, objašnjava Smuđa.\nPrema tvrdnjama organizatora protesta, neprihvatanjem jedinog preostalog zahteva, direktno je pogođeno oko sedam hiljada studenata.\nStudent prorektor Univerziteta umetnosti Miloš Miletić kaže i da nije utvrđen rok za ispunjenje zaključaka koje je Vlada usvojila prošlog petka, niti je preciziran način na koji će to biti učinjeno.\n“Pre dva dana je stigao dopis za studente koji su vezani za 48 do 60 bodova, gde Vlada nalaže fakultetima da oni te studente upišu iako oni već imaju pravo da se upišu, ali nigde ne piše ko će to finansirati”, podseća Miletić.\n“Treba da stoji - vi ih upišite, a mi ćemo platiti. Tu se jasno vidi da Vlada nije rešila taj problem”, ocenio je on.\nStudenti su ostavili svoje zahteve na pisarnici Ministarstva prosvete i rekli da očekuju poziv za dalje pregovore, u suprotnom nastaviće proteste.\nU Ministarstvu prosvete nisu želeli da komentarišu ponovno okupljanje studenata. Kako je televiziji B92 potvrđeno, zahtev za zbirni upis ne ispunjava zakonom propisane uslove o potrebnih 48 bodova kao uslov za upis akademske 2009/10 godine.


Plato ispred Opštine Gračanica (Foto Kim)\nNa platou ispred Opštine Gračanica u toku je priprema za večerašnji doček Nove godine po Julijanskom kalendaru.\nGrađani sa teritorije ove lokalne samouprave sinoćni upad specijalne jedinice kosovske policije u zgradu opštine ocenjuju kao provokaciju koja je za cilj imala da ih zaplaši.\n„Nalazimo se u vremenu gde čovek ne zna kada je mirno, kada će da upadnu, svi smo uplašeni. Ovo je samo da bi se narod uplašio, ništa drugo“, kazao je Zoran Marković iz Gračanice.\n„Čula sam iz medija da se desio upad u Opštinu. Ali, koliko sam upoznata, lokalne policija o tome ne zna ništa. Ovaj upad tumačim kao pokazivanje moći i sile, ali ne znam nad kim, niti sa kojim razlogom“, rekla je Milena Zdravković iz Lapljeg Sela.\n„Nisam čula šta se tačno desilo, ali mislim da je poruka da se narod iseli, to je provokacija, svega tu ima“, navela je Vesna Jovanić.\n„Tužno je što smo oguglali“\nIvan Nikolić iz NVO Komunikacija za razvoj društva (CSD) za RTV Kim kaže da upad specijalne jedinice kosovske policije u Opštinu Gračanica nije ništa novo.\n„Činjenica je da smo se mi već pomirili sa tim načinom funkcionisanja svih institucija, pa i bezbednosnosnih, koje potpuno ne poštujući bilo kakva pravila, prava i zakone, dozvoljavaju sebi da se ponašaju kao da su iznad bilo kakve vlasti. Ne mogu još uvek da razumem razlog, da li je to bilo neko upozorenje da se večerašnja proslava ne održi lli je posredi nešto drugo.Tužno je to što smo se već navikli na tako nešto, pa imamo potpuno odsustvo bilo kakve reakcije, čak se zbijaju šale na račun tih događaja“, kazao je on.\nNikolić smatra da se iznenadnim i nenajavljenim upadom pripadnika specijalne jedinice kosovske policije šalje poruka da vladivna prava ne postoji.\n„Šalje se poruka da zakoni smeju slobodno da se krše, da vlada zakon jačeg“, zaključio je Nikolić.\nRukovodstvo opštine Gračanica je najoštrije osudilo sinoćni, kako su naveli, "brutalni upad specijalne jedinice kosovske policije u zgradu opštine Gračanica", pa je zbog toga otkazan i prethodno najavljeni organizovani prevoz zainteresovanih iz okolnih sela na večerašnji doček u Gračanici.\nPodsetimo, više naoružanih pripadnika specijalne jedinice policije upalo je sinoć oko 19 časova u zgradu Opštine Gračanica. Tačan povod ove akcije još uvek nije poznat, budući da se o ovom slučaju Policija Kosova, uprkos nizu ponovljenih novinarskih upita, još uvek nije oglasila.


Učimo o reciklaži – novi Eko-paket projekat – Gradskibiro.rs\nUčimo o reciklaži – novi Eko-paket projekat\nBEOGRAD, 15. februar 2017 (gradskibiro.rs) – Tema ovogodišnjeg konkursa Eko paket projekta je “Život u eko-gradu” a rok za prijavu radova učenika je do kraja marta.\nUčenici Eko-škola treba da predstave svoje vidjenje održivog eko-grada ili neki segment života u njemu (održive fabrike, vetro parkove, održive stambene zgrade/kuće, solarna polja, zeleni saobraćaj ili neke druge objekte pa čak i nove ideje koje u svoj fokus stavljaju očuvanje životne sredine).\nEko-paket je interaktivni projekat u kome učenici kreiraju umetnička dela od upotrebljene Tetra Pak ambalaže i učestvuju u kreativnom konkursu kako bi osvojili vredne nagrade.\nUčenici OŠ “Branko Miljković” iz Niša napravili su poštanske sandučiće koji im i dalje služe za razmenu poruka.\nUčenici škole za osnovno i srednje obrazovanje “Vuk Karadžić” iz Sombora pripremili su domine i čunjeve za kuglanje, koje i danas rado koriste za zabavu.\nEko-paket projekat je deo medjunarodnog programa Eko-škole i kreiran je u cilju edukacije potrošača o pravilnim načinima za odlaganje upotrebljene Tetra Pak ambalaže i podizanja svesti o tome koliko je važno imati odgovoran odnos prema prirodi.\nNa kraju svake školske godine kompanija Tetra Pak i strukovno udruženje “Ambasadori održivog razvoja i životne sredine” nagradjuju najbolje Eko-škole u Srbiji.


Завод за заштиту природе Србије - Uspešan povratak u prirodu stepskog sokola – U susret Danu biodiverziteta\nUspešan povratak u prirodu stepskog sokola – U susret Danu biodiverziteta\nZavod za zaštitu prirode Srbije i Pokrajinski zavod za zaštitu prirode 20. maja 2019. godine u 13:00 časova u okolini sela Lebine kod Paraćina, uspešno su realizovali akciju puštanja u prirodu stepskog sokola (Falco cherrug) prstenovanog u Austriji, nakon uspešnog lečenja i oporavka u prihvatilištu Zoo vrta „Palić“.\nZavod za zaštitu prirode Srbije je u saradnji sa republičkim inspektoratom jula 2018. godine preuzeo i zbrinuo stepskog sokola sa austrijskim aluminijumskim prstenom oznake G 000303 klivv.At Wienna Austria, pronađenim u Lebini kod Paraćina, po obaveštenju aktivista Društva za zaštitu i proučavanje ptica.\nPovodom realizovane akcije, Александар Драгишић direktor Zavoda za zaštitu prirode Srbije izjavio je da je „Današnja akcija puštanja stepskog sokola u prirodu samo jedna od brojnih uspešnih akcija koje zavodi za zaštitu prirode realizuje u okviru poslova zbrinjavanja retkih i ugroženih vrsta. Na godišnjem nivou Zavod za zaštitu prirode Srbije realizuje oko 100 akcija zbrinjavanja povređenih, bolesnih i napuštenih vrsta iz prirode, kao i vrsta oduzetih iz zatočeništva. Ove aktivnosti realizuju se u saradnji sa inspektorima za zaštitu životne sredine i prihvatilištima za životinje u Zoo vrtovima u Beogradu i Paliću i organizacijama civilnog društva“ i da su „posebno značajne akcije zaštite ptica, budući da spadaju u jednu od najugroženijih grupa životinja. U Srbiji je pod zaštitom oko 340 vrsta ptica. Stepski soko je predstavnik najugroženijih kao kritično ugrožena vrsta u Srbiji sa svega 20 gnezdećih parova“.\nZaštita i povratak u prirodu svake jedinke stepskog sokola izuzetno je važan, budući da je za poslednjih 19 godina populacija opala za 69%, što je utvrđeno na osnovu direktnog praćenja brojnosti, smanjivanja rasprostranjenosti vrste i potencijalnog nivoa eksploatacije – ilegalnog ubijanja. Gnezdeći i negnezdeći deo populacije je ocenjen kao kritično ugrožen u Srbiji. Prema popisu iz 2006. i 2007. godine broj parova je iznosio 50-60.\nStepski soko (Falco cherrug) je strogo zaštićena vrsta prema Pravilniku o proglašenju i zaštiti strogo zaštićenih i zaštićenih divljih vrsta biljaka, životinja i gljiva („Službeni glasnik RS“, br. 5/2010, 47/2011, 32/2016 i 98/2016).\nU Srbiji kao aktivna mera zaštite realizuje se postavljanje platformi za gnežđenje na stubovima dalekovoda. U tom cilju, realizuju se i programi edukacije radnika u JP „Elektromreža Srbije“, lokalnog stanovništva, zemljoradnika, lovaca i odgajivača golubova i redovno prati brojnost populacije na godišnjem nivou.\nAkciju je snimila ekipa RTS-a, TV Paraćin i Kanala M. Snimak akcije emitovan u emisijama RTS1 Srbija danas, Dnevnik 2 i Jutarnji program možete pogledati ovde


RTCG - Radio Televizija Crne Gore - Nacionalni javni servis :: Ekonomija :: Češka zainteresovana za ulaganje u CG\n[ Mina-biznis; B.V. ]\nPRIVREDNA KOMORA 07. 02. 2018. 22:22 >> 22:20 3\nČeška zainteresovana za ulaganje u CG\nČeška je zainteresovana za produbljivanje ekonomskih veza sa Crnom Gorom i jače prisustvo njenih kompanija i investitora u državi, saopšteno je na sastanku češkog ambasadora Karela Urbana i predsjednika Privredne komore (PKCG), Vlastimira Golubovića.\nSagovornici su se saglasili da Crna Gora, prepoznatljiva turistička destinacija, ima šta da ponudi češkim turistima kao i da sigurno ima dovoljno prostora za povećanje broja posjetilaca iz te zemlje.\nIz PKCG je saopšteno da je tema razgovora bila ekonomska saradnja dvije države, sa fokusom na mogućnosti njenog unaprijeđivanja.\nGolubović je Urbanu predstavio ekonomske prilike u Crnoj Gori, strukturu privrede, kao i pravce daljeg razvoja. Poseban osvrt bio je na robnoj razmjeni dvije zemlje koja, iako bilježi trend rasta, pokazuje smanjenje izvoza iz Crne Gore u Češku.\nGolubović je podsjetio na projekte koji su u prethodnom periodu realizovani kao plod saradnje Crne Gore i Češke, bilo da je riječ o donatorskim ili kreditnim sredstvima obezbijeđenim kroz partnerstvo sa češkim kompanijama. Pored ostalog, to su mini-hidroelektrana Vrelo, puštena u rad 2015. godine, saradnja OHL-AŽD i Željeznica Crne Gore, kao i niz studija i projekata u oblasti voda i komunalne infrastrukture.\n“Tokom razgovora, Golubović je prezentovao projekte čija je realizacija u toku, a od kojih se očekuju multiplikativni efekti, a to su gradnja auto-puta, ulaganje u energetska postrojenja posebno ona za proizvodnju iz alternativnih izvora”, rekli su iz Komore.\nUrban je kazao da je Češka posebno zainteresovana za produbljivanje ekonomskih veza i povećanje prisustva kompanija i investitora u Crnoj Gori.\n“Naš know-how u oblasti energetike i otpadnih voda može biti od velike koristi, budući da je i Češka prije više od 15 godina bila pred sličnim izazovima sa kojima se susrijeće Crna Gora sada”, smatra Urban.\nOn je najavio da Češka u narednom periodu ima u planu pokretanje i realizovanje novih projekata na teritoriji Zapadnog Balkana, naglašavajući da njene kompanije Crnu Goru prepoznaju kao veliku poslovnu priliku.\nUrban je najavio konferenciju na temu otpadnih voda, koju će u ovoj godini realizovati u Crnoj Gori uz podršku Delegacije EU. Uzimajući u obzir važnost teme ovog skupa, Golubović je ponudio podršku PKCG njegovom održavanju.\nU razgovoru je učestvovao i potpredsjednik PKCG, Ivan Saveljić, koji je prezentovao njenu organizacionu strukturu i djelatnost, naglašavajući činjenicu da je riječ o asocijaciji cjelokupne crnogorske privrede, te pravoj adresi za razgovor i djelovanje na polju ekonomskog povezivanja.\nPrivredna komora Crne Gore CG-Češka\nDepoziti po viđenju opterećuju poslovanje banaka


Zalužani - Srpskainfo\nNikola Morača 1 mjesec\nPravda prespora za banjalučke padobrance\nU maju će biti tačno 10 godina od nezapamćene tragedije i smrti petorice padobranaca u Banjaluci.\nSmrt petorice padobranaca, koja je prije 10 godina potresla Banjaluku i region, godinama je bila zaboravljeni slučaj, a Tužilaštvo BiH je tek odnedavno ozbiljno uzelo u rad istragu o padu aviona cesna u Zalužanima, saznaje Srpskainfo.\nGEST VRIJEDAN SVAKE POHVALE Siniša Vidović obradovao mlade u Zalužanima doniranjem tribina za teren (FOTO)\nPrivrednik i humanitarac Siniša Vidović donirao je tribine za školski teren u Zalužanima.\nZahvaljujući brojnim aktivnostima Zalužani dobijaju potpuno novo ruho: Mladi dali primjer kako se voli svoje naselje (FOTO)\nMladi kreativci iz Zalužana su kroz brojne ideje koje su trudom i radom pretočili u djelo, i jedno od najbrže rastućih naselja uredili i obogatili ukrasnim zidovima, uređenim obalama rijeke Vrbas, sportskim trenima i brojnim drugim inovacijma.\nPOČELA CENTRALNA SVEČANOST Obilježavanje Dana policije i 30 godina MUP Srpske (FOTO)\nCentralna svečanost obilježavanja 4. aprila - Dana policije i 30 godina postojanja Ministarstva unutrašnjih poslova (MUP) Republike Srpske, počela je danas u Centru za obuku MUP u Zalužanima kod Banjaluke, uz prisustvo najviših zvaničnika Srpske.\nNacrt izmjene dijela Regulacionog plana: Proizvodno-poslovna zona Novakovići izložena na javni uvid\nOdjeljenje za prostorno uređenje obavještava javnost da će Nacrt izmjene dijela Regulacionog plana Proizvodno-poslovne zone u Novakovićima biti izložen na javni uvid.\nKao da su predsjednički izbori: Ljuta bitka za vlast u mjesnoj zajednici Zalužani (FOTO)\nOd devet sati, kada su otvorena biračka mjesta u lokalnom Domu kulture, u Zalužanima je skoro nemoguće naći parking mjesto, a građani strpljivo čekaju u redu da bi glasali.\nHIT DANA Branislav Borenović\nOve godine su predviđena značajna ulaganja u izgradnju i bolje uslove života stanovnika mjesne zajednice Zalužani.\nJavna rasprava o Nacrtu budžeta Grada Banjaluka za 2022. godinu održana je u objektu Društvenog doma u Zalužanima.\nNa vijaduktu i Zalužanima kod Banjaluke dogodila se saobraćajna nesreća, u kojoj su učestvovala četiri automobila.\nAsfaltiranja I Kuljanske ulice: Obustava saobraćaja i izmjena trase za autobuse\nZbog asfaltiranja dijela ulice, sutra od 8.30 do 17.00 časova biće obustavljen saobraćaj u I Kuljanskoj ulici, na dijelu od Kuljanske XVIII do Kuljanske XXII.\nDo kraja godine, biće podignut nivo bezbjednosti pružnog prelaza u Zalužanima, za šta su „Željeznice Republike Srpske“ obezbijedile sredstva i provode tender za izradu projektne dokumentacije.\nOSTAO U KVARU Voz se zaustavio ispred rampe u Zalužanima (VIDEO)\nVoz, koji je jutros stajao na pruzi u Zalužanima u Banjaluci pored podignute rampe, bio je u kvaru.\n"Bezbjednost građana prioritet" Do kraja godine biće osiguran pružni prelaz u Zalužanima\nGradonačelnik Banjaluke, Draško Stanivuković sastao se danas sa predstavnicima uprave Željeznica Republike Srpske.\nKAO DA NEMA KORONE Birači ne drže distancu, grupišu se u redovima NAOČIGLED POLICIJE (FOTO)\nU mjesnoj zajednici Zalužani u Banjaluci, ako je suditi po fotografijama, predizborna kampanja još nije završena, a epidemija nije počela.\nU banjalučkom naselju Zalužani nepoznate osobe uništile su večeras predizborne plakate SNSD.\nMUŠKARAC PREBAČEN U BOLNICU Potvrđen prvi slučaj majmunskih boginja u Beču


Ministar i predsednik PS-a Vulin nakon sastanka Vučića i Putina: Srbija je zahvalna Putinu i ponosna na Vučića, ima i zašto - Radio televizija Pančevo\n25. novembra 2021. 25. novembra 2021. 079\n“Dogovor predsednika Putina i Vučića je dokaz da prijatelje ne treba gubiti ni zbog dnevnih interesa, ni zbog snage onih koji to od nas traže. Da je predsednik Vučić vodio politiku slepog svrstavanja uz rezolucije Evropske unije, da je slušao naređenja i popuštao pod pritiscima, danas bi Srbija kao i druge zemlje koje su uvodile sankcije Rusiji plaćala troškove energetske krize.\nPolitika vojne neutralnosti i odbijanje da se postane deo antiruske histerije danas je još jednom pokazala svoju vrednost. Predsednik Vučić je sa predsednikom Putinom uštedeo Srbiji 300 miliona evra direktnih troškova, a još bar milijardu, jer nijedan investitor neće zatvoriti svoj pogon zbog visokih cena ili nestašice gasa.\nAleksandar Vučić je poslednji slobodni državnik na Balkanu, zato se njegova reč sluša, a molba poštuje. Srbija je zahvalna Putinu i ponosna na Vučića, ima i zašto”, izjavio je ministar unutrašnjih poslova Srbije i predsednik Pokreta socijalista Aleksandar Vulin povodom postignutog dogovora o ceni gasa između predsednika Srbije Vučića i predsednika Rusije Putina u Sočiju i velikog uspeha Srbije i njenog predsednika.


COCA-COLA POSTALA PRVA KOMPANIJA KOJA NADOKNAĐUJE SVU VODU KOJU KORISTI U PROIZVODNJI GLOBALNO | odgovornoposlovanje.rs\nBeograd, 5. septembar 2016. – Na Svetskoj nedelji vode u Stokholmu Coca-Cola je objavila da su kompanija Coca-Cola i njene globalne partnerske punionice ispunile cilj nadoknade vode za 2020. godinu pet godina pre roka. Time je Coca-Cola postala prva kompanija, prema godišnjoj listi biznis magazina Fortune 500, koja je zajednicama i prirodi nadoknadila svu vodu koju koristi – sa oko 337,7 milijardi litara nadoknađenih u 2015. godini.\nKroz 248 partnerskih projekata vezanih za vodu sa oko 2000 zajednica u 71 zemlji, Coca-Cola sistem je nadoknadio oko 115 odsto vode koju je upotrebio za svoje gotove proizvode na osnovu obima prodaje u 2015. godini, što je ukupno 191,9 milijardi litara vode vraćenih prirodi i zajednicama kroz ove projekte.\nCoca-Cola sistem u Srbiji doprineo je ovom cilju zahvaljujući projektu obnove vlažnih staništa u Gornjem Podunavlju, koji se sprovodi u saradnji sa Svetskim fondom za prirodu (WWF) od 2011. Godine. Projekti nadoknade vode u kojima se angažuje se odnose na bezbedan pristup vodi i sanitarnim uslovima, zaštitu vodenih slivova i vodu za proizvodnu upotrebu. Kompanija je angažovana i u edukaciji i podizanju svesti o problemu vode, a projekti takođe pomažu da se poboljša život lokalnog stanovništva, pomogne zajednicama da se prilagode klimatskim promenama, unapredi kvalitet vode i poboljša biodiverzitet.\nKompanijska strategija nadoknade vode podržava ukupni cilj kompanije da zajednicama i prirodi vrati količinu vode jednaku onoj koja se koristi u gotovim proizvodima i njihovoj proizvodnji. Coca-Cola sistem je zajednicama i prirodi vratio oko 145,8 milijardi litara vode upotrebljene u proizvodnim procesima kroz preradu otpadnih voda u 2015. godini – čime je ukupna nadoknada vode u okviru celog sistema dostigla 337,7 milijardi litara.\nU Stokholmu je takođe objavljeno da je ostvaren napredak u pogledu cilja vezanog za efikasnost vode, uz poboljšanje od 12 odsto od 2010, ili ukupno 27 odsto od 2004. godine, kada sme započelo da praćenjem napredka duž celog sistema. Na linku možete pronaći i izveštaj o upravljanju vodom, u kom ćete naći više informacija.\nKako je pokrenut program koji je tražilo 1.700.000 ljudi


Ritam, proporcija i oblik\nFormalizovane prostorne i vremenske relacije koje su inspirisale autora skreću pažnju sa nivoa funkcionalnosti na nivo izražajnosti. Povezanost ritma, proporcije i oblika rezultira visokom estetikom, uz poštovanje egzistencijalne vrednosti i komfora kao univerzalne ideje. U dizajnu enterijera, autoru nije važno pozicioniranje pojedinačnih elemenata, već odnosi i tokovi između njih i skup koji svi elementi formiraju.\nTako koncipirana prostorna mreža postaje pravilna podrška prijatnom ambijentu i svedoči o raznovrsnosti. Novi podovi i plafon završeni su betonom, dok su ormari, komode i kuhinja izrađeni od evropskog hrasta. Zadržana je opeka na zidovima, a pojedini delovi su obloženi keramikom i kvarcitom.Pretrpavanje detaljima izbegnuto je odabirom samo onoga što je za ovaj prostor bitno.\nNi jedan element nije posebno naglašen, ali se udubljivanjem u prostornu kompoziciju uočava bogatstvo detalja koje govori o međuzavisnosti slojeva ovog dizajna i naglašava njegovu dubinu i sveobuhvatnost. Oblici i njihovi odnosi u enterijeru izazivaju neposredne asocijacije i doživljaje, jer vraćanje starim i tradicionalnim tehnikama i materijalima kroz savremenu primenu naglašava neponovljivost i jedinstvenost umetničke aure arhitektonskog dela.\nPosmatrajući prirodu i njenu raskošnost i neuhvatljivost u pokretu, sadržaju i teksturi, Di Gregorio traga za odgovarajućim formama, traži između njih vezu, sličnost i zajednički motiv. Refleksijom harmonije materijala i tekstura, on gradi celinu prošlosti i sadašnjosti kao manifestaciju uticaja vremena.\nShvatajući projektovanje i organizaciju prostora kao mrežu istkanu od prostornih i vremenskih relacija, autor evidentira socijalni značaj i urbanu dimenziju ove kuće, akumulirajući u njenom dizajnu intimne odnose prošlosti, sadašnjosti i budućnosti.


Petković: Situacija na KiM je veoma krhka i složena, ali mi imamo odgovornu politiku predsednika Vučića koji na pravi način vodi državu Srbiju - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Petković: Situacija na KiM je veoma krhka i složena, ali mi imamo odgovornu politiku predsednika Vučića koji na pravi način vodi državu Srbiju\nPetković: Situacija na KiM je veoma krhka i složena, ali mi imamo odgovornu politiku predsednika Vučića koji na pravi način vodi državu Srbiju\n13.oktobar 2018. Izvor: RTV Pink\nPomoćnik direktora Kancelarije za KiM Petar Petković, rekao je za Nacionalni dnevnik da ima puno jasnih pokazatelja da neko ozbiljno radi na KiM u pravcu stvaranja raznih terorističkih baza, koje kako kaže, za cilj imaju potrese i to ne samo u našim sredinama, nego i mnogo šire.\n- Ako putujete Kosovom i Metohijom južno od Ibra, vi ćete videti da se od 1999.do danas, broj džamija povećao za 900. Reč je o jednom sekularnom društvu koje je od 1999.godine, kada govorimo o Albanskom društvu do danas, u mnogim svojim aspektima radikalizovano. Pomenuću samo Kačanik, koji je od strane Njujork Times-a bio proglašen kao prestonica vehabizma - rekao je Petković.\nIma puno jasnih pokazatelja da neko ozbiljno radi na KiM u pravcu stvaranja raznih terorističkih baza, koje kako kaže, za cilj imaju potrese i to ne samo u Srpskim sredinama, nego i mnogo šire.\n- Gotovo da nema većeg verskog praznika poput Uskrsa ili Božića, da se ne izdaju saopštenja, poput saopštenja američke ambasade da njihovi građani vode računa ukoliko idu na KiM od mogućih terorističkih napada. Sa druge strane, imali smo na delu odluku zapadnih zemalja o otimanju dela terirorije države Srbije, i to je dovelo do radikalizacije na KiM, uveli su nove nemire i uvukli terorističke grupe u srce Evrope - rekao je Petković.\nOn je dodao da je suština u tome da je situacija na KiM veoma krhka i bezbednost veoma složena, i zato je, kako kaže, važno da međunarodna zajednica obezbedi sigurnost na KiM.\nAlbanci planiraju da za narednu nedelju u Skupštini u Prištini u dnevni red uvedu set zakona koji se odnosi na formiranje vojske Kosova, ali na taj način što ne bi koristili naziv vojska Kosova, već bi zadržali stari termin bezbednosne snage Kosova, ne bi li na taj način izbegli ustavne amandmane i izbegli glasove Srpske liste - rekao je on.\nPetković kaže da i ta vrsta provokacije koja se očekuje, kako kaže, jasno pokazuje da su Albanci nervozni i da pokušavaju da izazovu neku reakciju države Srbije.\n- Međutim, mi imamo odgovornu politiku, predsednika Aleksandra Vučića koji na odgovoran način vodi državu Srbiju, ali i pokazuje koje su crvene linije, i jasno govori i ponavlja da neće dozvoliti da se desi više nikakva „Oluja“, niti sa druge strane 17.mart 2004.godine - rekao je Petković.


CGU "Miodrag Dado Đurić", Cetinje\nU četvrtak, 16. novembra u 19h, u Umjetničkoj galeriji "Miodrag Dado Đurić" na Cetinju gošća projekta "Preokupacije / Razgovori u muzeju" biće Erëmirë Krasniqi, koja će održati predavanje na temu Usmena istorija, alternativne arhive i otvoreni muzeji: prema novim izlagačkim praksama.\nSakupljanjem životnih priča koje se ukrštaju sa širom istorijom Kosova, Inicijativa za usmenu istoriju predlaže inkluzivan pristup razmišljanju o prošlosti i njenom arhiviranju. Kao dio otvorene online platforme, živa arhiva omogućava lokalno vlasništvo nad kulturnim i istorijskim znanjem. Ova praksa niti teži da opet potisne istoriju u singularnost jedinstvenog narativa, niti želi njen kraj. Konkretnije, prezentovaće se pažljivo praćenje Kampanje za pomirenje krvnih osveta (Fushata e Pajtimit të Gjaqeve), koja je bila poziv za pomirenje i jedinstvo među Albancima na Kosovu. Arhivska zbirka intervjua na temu pomirenja udružuje različite i ponekad nedosledne interpretacije kampanje koja su data u to vrijeme i kasnije.\nSuočavajući se sa savremenom istorijom, postavlja se pitanje kako se kampanja pamti, i kako ispričati priče koje ostaju neopažene u postavci multimedijalne izložbe.


NBA: Lista zaraženih se samo povećava - Sportske novosti\nNaslovna Košarka Novosti Košarka NBA: Lista zaraženih se samo povećava\nI dok se u srpskim i hrvatskim medijima dovodi u pitanje ko je kriv za širenje virusa, američki mediji nemaju takvih problema. Mediji preko bare svakodnevno izveštavaju koji je nov sportista zaražen virusom, te je lista svakim danom veća.\nU NBA, pored Jokića koji je zaražen, izašla je informacija da su dvojica iz Phoenixa zakačila virus. Prethodnih dana objavljeno da je i Malcolm Brogdon (Indiana), maltene čitava petorka Kingsa:centar Alex Len, šuter Buddy Hield, krilo Jabari Parker.\nPodsetimo, Donovan Mitchell je bio među prvima zaražen i preležao je virus nakon dve nedelje kada se u potpunosti oporavio.\nPrethodni tekstCica dana: Seksi MotoGP devojka (FOTO)\nSledeći tekst[PREMIUM] Domaćin danas bez petorice defanzivno orijentisanih fudbalera!


Biznis.ba - Blokada računa "Alumine" ostaje na snazi do ispunjenja odluke suda\nBlokada računa "Alumine" ostaje na snazi do ispunjenja odluke suda\nT. C. 18:40 / 21.04.2017.\nOsnovni sud u Zvorniku saopštio je danas da blokada računa kompanije "Alumina" ostaje na snazi dok se rješenje o izvršenju ne provede u cijelosti.\nU saopštenju se dodaje da se rješenje o izvršenju ne mora provesti u cijelosti ako tražilac izvršenja, odnosno fočanska firma "Pavgord", ne predloži odgađanje izvršenja, povuče prijedlog za izvršenje ili ukoliko dođe do obustavljanja izvršenja prema odredbama Zakona o izvršnom postupku.\nNavodi se da je Osnovni sud u Zvorniku nadležan prema Zakonu o sudovima Republike Srpske i da u skladu sa rješenjem Višeg privrednog suda u Banjaluci od 21. januara 2016. godine postupa u predmetu Ukio banke iz Litvanije protiv "Alumine" iz Zvornika.\nPostupajući po prijedlogu Ukio banke za izvršenje doneseno je rješenje 13. juna 2016. godine kojim je usvojen prijedlog Ukio banke da je dalje zastupa u izvršnom postupku firma "Pavgord" iz Foče.\nNa navedeno rješenje žalila se kompanija "Alumina" pa je, odlučujući o žalbi, Okružni sud u Bijeljini donio rješenje 11. februara ove godine, kojim je potvrđeno rješenje suda u Zvorniku od 13. juna 2016. godine.\nRješenje Osnovnog suda Zvornik od 13. juna 2016. godine doneseno je u skladu sa Zakonom o izvršnom postupku Republike Srpske.\nNa osnovu navedenog rješenja, Osnovni sud u Zvorniku je 12. aprila ove godine donio rješenje o blokadi računa kompanije "Alumina", kojom se nalaže da se novčana sredstva na računima "Alumine" prenose u korist "Pavgord" iz Foče, navodi se u saopštenju.


Još samo korak do otvaranja novog terminala u Gradišci | BL Portal\nJoš samo korak do otvaranja novog terminala u Gradišci\nGRADIŠKA – Novoizgrađeni carinski terminal Gradiška na useljenje će čekati još bar nekoliko mjeseci, a iz Uprave za indirektno oporezivanje (UIO) BiH kažu da su trenutno u procesu pribavljanja upotrebne dozvole te da očekuju da bi je mogli dobiti u aprilu ili maju.\n“Tada će se steći uslovi da počnemo planirati preseljenje naše carinske ispostave, koja se trenutno nalazi u centru grada, na lokaciju novog carinskog terminala”, rekao je za “Nezavisne novine” Ratko Kovačević, načelnik Odjeljenja za komunikacije UIO.\n“Prije toga, otvaranje carinskog terminala samo će otežati i zakomplikovati situaciju u Gradišci, ukoliko se oko Gradiške ne izgradi zaobilaznica. I sada je situacija katastrofalna zbog gužvi, čemu ste svjedoci kada putujete kroz Gradišku”, rekao je Adžić za “Nezavisne novine“.\nSutra nastavak sjednice Narodne skupštine RS\nBiH da se uključi u uvođenje evropskog broja za hitne slučajeve


Ratnim vojnim invalidima konačno omogućeno banjsko lečenje o trošku države – Regionalne Vesti | Srbija\nRatnim vojnim invalidima konačno omogućeno banjsko lečenje o trošku države\nU Čačku danas održana godišnja skupština Udruženja RVI i porodica poginulih boraca\nU Čačku je danas održana godišnja skupština Udruženja ratnih vojnih invalida i porodica poginulih boraca grada. Predočeni su finansijski i izveštaj o radu u 2015. godini i usvojeno je nekoliko odluka važnih za rad organizacije u narednom periodu.\nUprkos teškoj materijalnoj situaciji i nedostatku finansijskih sredstava, Udruženje ratnih vojnih invalida i porodica poginulih boraca grada organizovalo je i učestvovalo je u mnogim aktivnostima tokom prošle godine, a iz budžeta grada dobijen je novac za realizaciju tri programa: nabavku novogodišnjih i božićnih paketića za decu članova udruženja, novac za lekove, ortopedska pomagala, edukaciju i prekvalifikaciju članova.\nPrvi put od osnivanja, ratnim vojnim invalidima omogućeno je banjsko lečenje i rehabilitacija o trošku države zahvaljujući ministasrtvu za rad, boračka i socijalna pitanja.\nTu pogodnost iskoristilo je sedam članova udruženja u Čačku, među kojima i Dušan Bajić koji je 1991. kao redovan vojnik JNA sa nepunih 20 godina ranjen kod Zadra. Geleri od granate koja je pala u njegovoj blizini naneli su mu teške povrede, ali je Dušan preživeo. Nekoliko gelera se još uvek nalaze u Dušanovom telu pored kičme, ima problema sa levom nogom i potrebne su mu čarape za vene.\nSa ukupno 30.000 dinara invalidnidne i civilne penzije ne može da finansira lečenje i rehabilitaciju. Uprkos tome što mu i supruga radi, nema dovoljno novca za potrebe njegove četvoročlane porodice.\nUdruženje ratnih vojnih invalida i porodica poginulih boraca grada Čačka osnovano je u martu 2010. godine i trenutno ima pedesetak članova.\nSa Skupštine Udruženja RVI izveštava Mirjana Aleksić:\nDo sada popisano 650 nezakonito izgrađenih objekata


Vlada KS: Za održavanje zaposlenosti u boračkim zadrugama izdvojeno 161.200 KM – TVSA.BA\nNaslovna/Vijesti/Sarajevo/Vlada KS: Za održavanje zaposlenosti u boračkim zadrugama izdvojeno 161.200 KM\nČetvrtak, 15 Aprila 2021, 19:55\nVlada Kantona Sarajevo prihvatila je danas Program mjera za sufinansiranje održavanja postojeće zaposlenosti u boračkim zadrugama s područja Kantona Sarajevo za 2021. godinu Ministarstva za boračka pitanja.\nPo riječima resornog ministra Omera Osmanovića, cilj je pomoći boračkom zadrugarstvu, a prije svega očuvati postojeću zaposlenost, kako bi se i uz druge aktivne mjere Vlade doprinijelo sanaciji posljedica koronavirusa na području našega kantona i u ovom segmentu poslovanja, saopćeno je iz Kantona Sarajevo.\n– Na globalnom nivou ulažu se napori, prije svega, radi očuvanja zdravlja stanovništva, ali i pomoći privredi i očuvanja radnih mjesta. U tom smislu je Ministarstvo za boračka pitanja Kantona Sarajevo i sačinilo Program mjera za sufinansiranje održavanja postojeće zaposlenosti u boračkim zadrugama. Za realizaciju ovog Programa, u budžetu KS planirana su sredstva u iznosu od 161.200 KM, za održavanje zaposlenosti u boračkim zadrugama najmanje 42 osobe, te provođenje zadružnih revizija za one zadruge koje su ove godine dužne obaviti reviziju – kazao je ministar Osmanović.\nPravo sudjelovanja u raspodjeli sredstava kroz ovaj program mogu ostvariti zadruge s područja Kantona Sarajevo koje okupljaju braniteljsku populaciju, uključujući i članove njihove uže porodice.\nKako bi realiziralo ovu mjeru, Ministarstvo za boračka pitanja raspisat će javni poziv, o čijoj će objavi javnost biti blagovremeno informisana.\nNaglašeno je i kako će se odobravanje sredstava vršiti u skladu s općim i posebnim kriterijima koji će biti sastavni dio spomenutog javnog poziva.


Potpisan Sporazum o saradnji sa proizvođačima mlijeka - FILTER\nPotpisan Sporazum o saradnji sa proizvođačima mlijeka\nGradonačelnik Istočnog Sarajeva Ljubiša Ćosić i direktor Agrarnog fonda Ivana Novaković potpisali su danas sa predstavnicima sokolačkog Udruženja proizvođača mlijeka i mliječnih proizvoda “Blago Romanije” Sporazum o saradnji kojim je predviđena finansijska podrška od 50.000 KM.\nĆosić je rekao da je Gradska uprava prepoznala potencijal u proizvođačima mlijeka sa Sokoca koji su prošle godine proizveli više od pet miliona litara mlijeka.\n“Opština Sokolac, sa više od 600 kilometara kvadratnih površine raspolaže značajnim poljoprivrednim potencijalima i tom površinom raspolažu vrijedni domaćini, koji se, uglavnom, bave stočarstvom. Gradska uprava je prije mjesec dana ostvarila kontakt sa Udruženjem proizvođača mlijeka “Blago Romanije”, koje broji 197 članova”, rekao je Ćosić.\nOn je rekao da je ovih 50.000 KM nedovoljno, ali da je i u prethodnom periodu oko 28.000 KM pomoći dato za plasteničku proizvodnju, kao i da će u narednom periodu za ukupnu pomoć poljoprivrdnicima biti izdvojeno oko 30.000 KM.\n“Za 2023. i 2024. godinu biće izdvojeno još više sredstava za podršku ovom udruženju, jer se radi o ljudima koji na organizovan način proizvode mlijeko i daju ga u otkup”, rekao je Ćosić novinarima.\nDirektor Agrarnog fonda Ivana Novaković rekla je da će ovaj fond, uz podršku grada Istočno Sarajevo, pružati podršku proizvođačima mlijeka i u narednom periodu.\n“U narednom periodu ćemo se truditi da ta sredstva budu povećana”, rekla je Novaković.\nPredsjednik Udruženja proizvođača mlijeka i mliječnih proizvoda “Blago Romanije” Saša Kapor izrazio je zahvalnost gradonačelniku Istočnog Sarajeva, koji je prepoznao njihove probleme i potrebe.\n“Poljoprivrednici su u veoma nezahvalnoj situaciji zbog porasta cijene energenata i došlo je do faze da je u pitanju opstanak proizvođača mlijeka”, rekao je Kapor.\nOn je istakao da će grad Istočno Srajevo ove godine za sve članove Udruženja platiti mliječne kartone.\n“Za nas je to veliki podsticaj, jer to dođe na naplatu u periodu kada inače imamo dosta izdataka, koševina, žetva…”, rekao je Kapor i dodao da je izuzetno niska otkupna cijena mlijeka, zbog čega poljoprivrednici smanjuju stočni fond.\nKapor je naglasio da je uz najavljenu podršku grada i Agrarnog fonda moguće održati proizvodnju.\nTags: Ivana Novaković Ljubiša Ćosić Udruženje proizvođača mlijeka "Blago Romanije"\nPrethodna U subotu u Istočnom Sarajevu besplatna edukacija o zdravlju\nSledeća Planinari posjetili Novakovu pećinu na liticama Romanije